Намангандаги «Отчопар»да тўрақўрғонликларнинг ҳосил байрами ва улоқ мусобақаси ўтказилди — фотогалерея\nНаманган шаҳрининг Давлатобод туманида жойлашган «Отчопар»да бу йил ғалла ва пахта режасини биринчилардан бўлиб бажарган тўрақўрғонлик заҳматкашлар шарафига улоқ-кўпкари мусобақаси ташкил этилди.\nСовуқ ҳаво ва ёғингарчилик бўлишига қарамай, кўпкарига вилоятнинг барча туманларидан, қўшни вилоятлар ва Қирғизистондан жами мингга яқин чавандозлар келишди. Улоқ мусобақасини минглаб томошабинлар кузатиб борди.\nКўпкарида улоқни худди дошқозон сингари қайнаб турган майдондан олиб чиқиш ҳақиқий ғолибликдир. Лекин бундайин талотўпдан улоқни ажратиб олишнинг ўзи бўлмайди. Бунинг учун чавандозга яхши от, билак кучи ва улкан тажриба керак. Отинг учқур бўлса-ю, сенда чапдастлик етишмаса, ғолиб чиқишни орзу қилмасанг ҳам бўлаверади...\nТўрақўрғонлик чавандоз Ҳамидулло Қурбонов туманнинг машҳур полвонлари бўлган Файзулло, Фарҳод ва Убайдулло чавандоз шогирдларидан, ҳозирда чавандознинг ўғиллари улоқ сурмоқда. Бугунги кўпкарида Ҳамидулло аканинг Охун полвон ўғли улоқ айирмоқда.\nҲосил байрамида вилоят ҳокими Шавкатжон Абдураззоқов ҳам улоққа қўшилди ва солимлардан биринчи туяни қўлга киритди. Иккинчи туя тўрақўрғонлик Охун полвонга насиб этди.\nБундан ташқари, совринга тикилган той, бузоқ, қўй-эчки, телевизор каби қимматбаҳо совғаларни улоқни белгиланган жойгача дадил ортмоқлаб борган ғолиблар қўлга киритишди.\nЮлдузхон Юлдашева тайёрлади.\nФотосуратлар муаллифи: Шоҳрух Кенжаев.


Эрдўған Саудия Арабистонини ҳаждаги тиқилинчдаги фожиада айблашни нотўғри деб ҳисобламоқда\n05:38 / 26.09.2015\nТуркия президенти Ражаб Тойиб Эрдўған ҳаж пайтида Мино водийсида юз беган фожиада барча айбни Саудия Арабистони ҳукумати зиммасига юклашни нотўғри деб ҳисобламоқда. Бу ҳақда Эрдўған маҳаллий журналистларга айтди.\n“Саудия Арабистони ҳажни ташкиллаштириш қоидаларини доимо кучайтириб боради. У мунтазам равишда бу борада янги лойиҳалар қабул қилади. Мен ушбу фожиадаги барча айбни Саудия Арабистони ҳукумати зиммасига қўйишни нотўғри деб ҳисоблайман. Ишонаманки, ҳукумат зарур чораларни кўради”, деб айтди Эрдўған.\n“У ерда саросима бўлган. Бундай улкан ишларни ташкиллаштириш осон иш эмас, чунки Маккада бир вақтнинг ўзида 4 млн гача одам бўлади. Бироқ исталган вазиятда чоралар кўрилади, Саудия Арабистонига ташланишни тўғри деб ҳисобламайман”, деб қўшимча қилди Эрдўған.\nАввалроқ Туркиянинг Адолат ва тараққиёт партияси раҳбари ўринбосари Али Шахин Саудия Арабистонини фожиага олиб келган масъулиятсизликда айблаган эди. “Мино водийсидаги фожиани тақдир деб айта оламизми? Бу хавфсизликни таъминлашдаги масъулиятсизликдир”, деб танқид қилган эди Шахин.


16:02, 10.12.2020 // 13291\nБилл Гейтс анъанага кўра ҳар йилнинг декабрь ойида унга энг кўп иштиёқ берган китоблар тўплами билан ўртоқлашади. 2020 йилда ҳам унга кўпроқ ёққан асарлардан иборат «ёмон йил учун 5 та яхши китоб» рўйхатини эълон қилди.\n«Ушбу китоблар менга ҳақиқатан ҳам қизиқарли ва мароқли туюлди. Улар сизларга ҳам қизиқ бўлади деб умид қиламан», — дея унинг сўзларини келтирган Forbes.\nБен Макинтайрнинг «Айғоқчи ва хоин: совуқ урушнинг энг буюк айғоқчилик тарихи» асари — Британия разведкасига ишлаган ва 1985 йилда Буюк Британияга қочиб келган собиқ КГБ полковниги Олег Гордиевский воқеаси. «Асар менинг севимли жосуслик романларим каби мароқли», — деб ёзган Гейтс.\nЭрик Ларсоннинг «Муҳташам ва манфур: Черчилль, оиласи ва Блиц вақтидаги итоатсизлик ҳақидаги достон» асари — Буюк Британиянинг 1940—1941 йилларда немис авиацияси томонидан бомбардимон қилингани ҳақидаги китоб.\n«Баъзида тарихий китоблар унинг муаллифлари тасаввур қилганидан ҳам кўпроқ долзарброқ бўлади. Германия бомбардировкалар билан инглизларни бўйсундиришга ҳаракат қилган вақтда инглизлар деярли ҳар оқшом подвал ва метро станцияларига тушиб, жон сақлашга мажбур бўлган 1940 ва 1941 йиллар воқеалари ҳақидаги ушбу ажойиб асар билан ҳам шундай бўлди. Уларнинг қўрқув ва хавотири биз пандемия пайтида дуч келганимиздан анча жиддийроқ эди, аммо барибир танишдек туюлади», — деган миллиардер.\nДэвид Эпштейнннинг «Диапазон. Универсаллар ихтисослашувлар дунёсида қандай ғалаба қозонаётгани ҳақида» асари — ушбу китобда «Спорт гени» бестселлери муаллифи муайян мутахассисликка шўнғишдан аввал кўпқиррали ривожланишнинг аҳамияти ҳақида сўз юритади.\n«Агар сиз бир пайтлар ўзингизни мутахассис-ҳамкасбларингиз соясида ҳис қилган етук мутахассис бўлсангиз, бу китоб сиз учун», — дея тавсия қилган Гейтс.\nМишель Александернинг «Янги Жим Кроу: ирқий кўрлик даврида оммавий қамоқ» асари — судлар адлия органларининг қора танлиларга нисбатан адолатсизлиги тўғрисидаги тадқиқот.\n«Мен бу китобни бизга ҳукм чиқаришда янада адолатли ёндашув ва рангли уюшмаларга кўпроқ инвестиция киритиш кераклиги ҳақида ҳар қачонгидан ҳам кўпроқ ишонч билан ўқиб тугатдим», — деб ёзган Гейтс.\nБижала Триведининг «Туздан нафас олиш: ўлимга олиб келадиган генетик касаллик, фаннинг янги даври ва тиббиётни ўзгартирган бемор ва оилалар» асари — илмий инновация ва унинг муковисцидоз беморлари ва уларнинг оилалари ҳаётига қандай таъсир қилгани ҳақида ҳикоя.\n«Бу воқеа мен учун айниқса аҳамиятли, чунки ушбу китобда таърифланган янги дорилар ёрдам берган оилаларни биламан», — деб ёзган Билл Гейтс.\nMicrosoft’га асос соламан деб Гарвардни ташлаган Гейтс ҳозирда дунёнинг энг саҳоватпеша ҳамда ашаддий китобхон саналади. Ҳар йили у 50 га яқин китоб ўқишга вақт топади.\n22:22, 15.06.2021 // 68600\n13:34 Кеча // 67021\n22:22 Кеча // 63605\n00:55 Кеча // 61453\n16:48, 15.06.2021 // 60255


Ҳадиси шарифда “Ҳаё иймондандир” дейилади. Қизларимиз Аллоҳ насиб этса, суюкли ёр, бир хонадон бекаси, меҳрибон она бўлишади. Шундай экан ибоси, ҳаёси, одоби, ахлоқи билан улар ўзларини асрашлари лозим. Нақлларда айтилишича “Гўзаллиги ила мадҳ этилувчи аёл гўзал эмас, балки, тарбияли аёл гўзалдир” дейилган. Никоҳ — Аллоҳнинг амри, Расулуллоҳ (с.а.в)нинг суннати, эр-хотиннинг розилиги асосида боғланадиган илоҳий аҳдномадир. Қуръони каримда Аллоҳ таоло марҳамат қиладики: “Улар (хотинларингиз) сизлар учун либосдир, сизлар улар учун либосдирсиз”. Яъни, инсон либосга муҳтож бўлгани каби эр— хотин бир—бирига муҳтождир. Шариатимиз оила қуришдан олдин келин- куёв бир бирларини яхшилаб суриштириб, кейин оила қуриш лозимлигини буюради. Пайғамбаримиз (с.а.в.) “Аёлларнинг энг олий ибодати турмуш ўртоғига итоат қилишидир” деганлар. “Агар аёл турмуш ўртоғини юзига қараб, дағал сўзлар айтса, турмуш ўртоғи бу сўздан ғамгин бўлса, Аллоҳ таоло бу аёлни чиройли сўзлар билан турмуш ўртоғини ҳурсанд қилиб кулдирмагунича, азобга дучор қилади” деганлар. Аёлни бахти оила қувончи ва фароғатида эмасми…\nNext Post:УСТОЗ-ШАРАФЛИ ЗОТ


New Indian Express: Афғон ҳукумати "Толибон" билан очиқ мулоқотга тайёр\n18:23 / 03.02.2017\n"Афғон ҳукумати "Толибон" билан мулоқотга очиқ" («Afghanistan government open to talks with Taliban: Envoy». «New Indian Express», 30.01.17) мақоласида Афғон ислом республикаси (АИР) ва Покистон ислом республикаси (ПИС) элчиси баёнотига эътибор қаратилган. Унда Кобулнинг толиблар билан тинчлик музокараларини ўтказиш учун очиқ эканлигига ишора қилинган.\nТаъкидланишича, АИР ҳукумати Қатардаги ТҲ идораси билан бевосита алоқада, бироқ қуролланган мухолифат томонидан бунга жавобан ҳаракатлар йўқ. Шунга қарамай, расмий Кобул ҳар қандай вақтда ҳам музокараларга тайёр эканини маълум қилди.\nБироқ ТҲ аввалгидек БМТнинг сакцион рўйхатидан "Толибонлар" етакчиларини олиб ташлашни талаб қилмоқда. Хорижий қўшинларни олиб чиқиш масаласи бўйича таъкидланишича, АИРдаги уруш мамлакатда хориж қўшинларининг қолишига шароит яратади. Бундан ташқари, Кобул томонидан толибларни ташқаридан қўллаб-қувватлашни тўхтатиш зарурати билдирилган, зеро бу жараённинг тезлашувига тўсқинлик қилади.\nАфғон ҳукуматида музокараларнинг тез орада бошланишига умид қилишмоқда. Бундан ташқари, ҳар қандай жанговор хатти-ҳаракатларни тўхтатиш лозим, чунки зўравонлик бундан кейинги мулоқот имконини камайтиради. АИРдаги вазиятга салбий таъсир кўрсатувчи омил - Афғонистоннинг бир қатор провинцияларида ИШИД террорчи ташкилотининг мавжудлиги. ИШИД маҳаллий аҳоли орасида у қадар машҳур бўлмаса-да, ўз позицияларини мустаҳкамлаб келмоқда.\nПокистонда аномал иссиқ туфайли 65 киши ҳалок бўлди\n21:10 / 22.05.2018


Ҳаёсизда вафо йўқ, вафосизда – ҳаё » Зарафшон Газетаси\nҲаёсизда вафо йўқ, вафосизда – ҳаё Маданият\n08 март 2017 10:55\nЯқинда Самарқанд шаҳридаги деҳқон бозорларидан бирига тушдим. Бозордаги тўкинлик, маҳсулотларнинг кўплиги ва хилма-хиллигидан баҳри дилим очилиб, кўзим қувнаб турганди ҳамки, бақир-чақир бўлиб қолди.\nХаридор талашиб жанжаллашаётган икки аёл бир-бирига шунақанги пардасиз сўзларни айтяптики, одам уялади. Уларни тартибга чақиришга уринаётганларнинг ҳаракатлари беҳуда кетди. Ибони, ҳаёни унутиб, бир-бирини ҳақоратлаётган аёлларни тўхтатиш қийин эди. Фақатгина ички ишлар ходимларининг аралашуви натижасида даҳанаки жанг муштлашувга айланмади...\nҲаё асли арабча сўз бўлиб, ўзбек тилида уятдир. Тилимизда ҳаёсиз ёки беҳаё дейилганда, уятсиз иш қилганда хижолат чекмайдиган, адабсиз кимса тушунилади. Айримлар "Ҳаё эркак кишига нисбатан аёл кишида кўпроқ бўлади, эркак кишилар бемалол айтадиган баъзи сўзларни аёллар турли андиша ва уялиш туфайли айта олмайдилар", деб таъриф берадилар. Бироқ гап фақат уятлироқ сўзни айтишда эмас, балки амалда ҳаёли бўлишда.\nАёлларимиз ҳаёли бўлиши учун эркаклар улардан ҳаёли бўлишни талаб қилишлари керак. Бироқ ўзида ҳаё туйғуси бўлмаган одам ўзгадан ҳаёли бўлишни талаб қилолмайди ва бундай талаб туйғуси унда бўлмайди ҳам.\nГуруч курмаксиз бўлмайди, деганларидек, гоҳида жамоат жойларида сигарета чекаётган, тўй-ҳашамларда худди эркаклар каби қадаҳ уриштириб, спиртли ичимлик ичаётган аёлларни кўриш нақадар ачинарли.\nҲазрати Навоийнинг "Маҳбуб-ул қулуб" асарида ушбу сатрларни ўқиймиз: "Вафосизда ҳаё йўқ, ҳаёсизда вафо йўқ. Ҳар кимда бу иккиси йўқ – иймон йўқ ва ҳар кимда иймон йўқ – андин одамийлик келмак имкони йўқ". Яъни, вафосизлик ва ҳаёсизлик – бу имонсизлик демакдир.\nОлийжаноб деб кимни атаймиз?\n"Оммавий маданият"ми ёки ёввойи маданият\nАйтар сўзинг салмоғи бўлсин\n«Кўрпангга қараб оёқ узат!»


Шимада Масаҳико. Бир мўмиё кундалиги | Azam Abidov\nШимада Масаҳико. Бир мўмиё кундалиги\nAzam Abidov 21.05.2012 Таржималар\n1961 йилда таваллуд топган япон ёзувчиси ШИМАДА МАСАҲИКО бугунги кунда Япониядаги кўзга кўринган ёзувчи ва шарҳловчилардан бири. Токио чет тиллар Университетида рус ва шарқий Оврўпа тилларидан сабоқ олган пайтлардаёқ унинг асарлари адабиёт соҳасидаги мукофототларга лойиқ кўрилган. Масаҳиконинг бир неча романлари ва ҳикоялар тўплами, жумладан, “Анна Донна”, “Номаълум соя”, “Орзу элчиси” нашр этилган. Асарлари кўплаб хорижий тилларга кўп бор таржима қилинган. У 90-йилларда мўъжазгина театр ташкил этиб, унда режиссерлик қилган. Масаҳико нуфузли Акутагава мукофотига сазовор бўлган. Айни пайтда Шимада Масаҳико Ҳосей Университетида дарс беради.\nБир мўмиё кундалиги\nУшбу асарни барча очлик эълон қилган, рўза тутадиган\nва иштаҳасизликдан азоб чекадиган кишиларга бағишлайман.\n1999 йилнинг 30 январь куни кундуз соат 2 ларда Ҳоккайдонинг Куширо номли қор босган намчил ўлкаларига қуён овига чиққан гўшт саноати ишчиси ногоҳ пластик материалдан қурилган кулбага дуч келиб қолди. Айни тушлик қилволиш учун жой топилганидан хурсанд бўлган ҳолда «Ким бор?» дея овоз берди у. Бошини ичкарига суқаркан, ундаги вазиятни кўриб, юраги чиқиб кетаёзди. Похол устида узала тушиб ётган нарса ўлик тана эди. Совуқдан беркиниш учун ўраниб олган мўмиёни енгил чанг қоплаган, жасад тарашадай қотиб қолганди. Тарс-тарс ёрилиб кетган терисининг очиқ қолган қисмлари худди тўқ рангдаги чарм этикка ўхшар, кўзлари эса соққаси ичига чўкиб кетгандай қотиб қолган ва қоқ суяк эди. Иягида қуюқ соқол осилиб турар, пастки лабида юпқа оқ қуйқа қотиб қолган ва қорни бутунлай ичига кириб кетганди. Тана парчаланиб кетишдан сақланган ва яхшигина қуриб қолганди. Чамаси, ҳали тирик экан, атайин танани мўмиёланган каби қотиб қолишини осонлаштириш учун у аста-секин оғирлигини камайтириб борган.\nПохол устида болтача, тирноқ олгич, бир неча ишлатилган шам, пластмасса идиш, ичида ёндирилган қоғоз парчалари қолган тоғора бетартиб сочилиб ётар, бир четдаги чемодан ичида кийим-кечак бор эди. Шох-шаббалардан ясалган жавонда аллақандай радио ва ўнлаб китоблар кўзга ташланарди. Кулбада на бир идиш ёки овқат қолдиғи ва на егулик билан боғлиқ бирор фаолиятдан асар кўринарди. Дуч келган одамнинг «Нима қилиб юрибди экан бу жойда?» дея ўйлаши табиий эди. Мурда оёқлари орасида битта кундалик дафтар ётарди. Маййит бундай ўлимнинг сабабини тушунтириб бериш учун ўзида куч топган – кундалик дафтар воқеалар силсиласини оқизмай-томизмай ўзида жаъм этганди.\nЖасадни ўша куниёқ олиб кетишди. Овчи бўлса қуён ўрнига аллакимнинг ўлик танасини кашф этиб, уйига қуруқ қўл билан қайтди.\nКундалик дафтардаги ёзувларга асосланиб, машҳур тиббиёт коллежининг суд-экспертиза мутахассислари ҳамда танани диққат билан кўздан кечирган қизиққон изқуварлар бундай ўлимнинг сабабини очлик натижасида ўз жонига қасд қилиш ҳолати дея баҳолашди. Албатта, бунинг учун нечоғлик катта қарор ва сабр-бардош кераклигини тушуниш қийин эмас, бироқ бундай қилишга сабаб бўлган асосий нарса ноаниқлигича қолаверди. Жасад 40 ёшлар атрофидаги эркак кишига тегишли бўлиб, унинг бўйи 173 см, оғирлиги 35 килограмм чиқди. Унинг ўлганига тахминан 100 кунлар бўлганди. Қизиғи, ўликнинг исм-шарифи, касб-кори ёки тириклигидаги ҳолати маълум эмас, буни аниқлаш ҳам жуда мушкуллик туғдирарди. Скелет тузилишидаги турли-туман белгилар, қон гуруҳи, бармоқ излари ва ёзувларига қарамай, полиция идорасидаги мавжуд жиноятчилар ёхуд бедарак йўқолганлар рўйхатида унга ўхшаш бирорта киши топилмади. У ҳеч кимга ўхшамайдиган, ғаройиб киши эди гўё. Бунинг устига ҳеч ким уни ахтармас ва вафот этгани учун биров аза ҳам тутмаётган, бир сўз билан айтганда, мисоли бутун дунё уни унутиб юборганди. Бинобарин, унинг ўзи бундан жуда яхши хабардор эканини тасдиқловчи белгилар мавжуд эди. Мана у кундалик дафтарига кунба-кун битиб кетган батафсил ёзувлар.\nБиринчи кун, 7 август 1998 йил\nМен овқат ейишдан воз кечдим. Шаҳардаги кичик қаҳвахонада сўнгги бор егулик едим. Гарчанд бу охирги марта овқатланишим бўлса-да, аввал қанча овқат еган бўлсам, бу гал ҳам шунча еёлдим холос. Тановул қилганим нарса арзон бўлиб, чўнтагимда аллақанча пулим қолиб кетди. Ўз жонимга қасд қилишим учун барча зарур ашъё чемоданимда мавжуд эди, шунга қарамай, ҳар эҳтимолга қарши, яна баъзи нарсаларни олиш учун супермаркетга кириб ўтдим. Шам, шланг, воронка, елимли лента, одеколон, тирноқ олгич, пахта, нам қўлтартгичлар, ошқозон дориси, қалай тоғора ва полиэтилен қопчалар харид қилган бўлдим. Пул кутилмаганда керак бўлиб қолиши мумкин, бироқ ҳозирги лаҳзалар айни фавқулодда ҳолат, шу боис қолган пулимни пинбол ўйнаб тугатиб қўяқолдим.\nҲеч тинчлик бермаётган режамни амалга ошириш учун Куширодаги намчил ерларни танладим. Бу Куширо ё Хоккайдо билан алоҳида бир боғлиқ жойим борлиги сабабидан эмас, йўқ, талабалик йилларим бир гал шу ерга келганим ва ўлиш учун жуда яхши макон экан, дея ўйлаганим учун шу жойни афзал билдим холос. Велодромдан ўтиб бир соатча чамаси юргач, шу ерда кулба тикишга қарор бердим. Менга керак бўлгани битта ихчамгина бошпана ва мен уни ён атрофдаги дов-дарахтдан бемалол ясай оламан. Шундай қилиб, бир неча шохларни кесиб олдим ва уларни тўртта дарахт танаси билан ёнма-ён териб чиқдим, сўнг устига уч қават винил қоплама ёпдим. Асосий шаклни қоронғу тушгунча қуриб битказдим. Кейин тездан атрофдаги похол ва қамишларни йиғиб келиб, ерга ёйиб ташладим. Бу ерда катта-катта пашша-чивинлар кўплиги боис олов тутатдим. Кийимларимга тутуннинг ёқимсиз ҳиди ўтириб қолди.\nИккинчи кун, 8 август\nҲеч қандай ғайритабиий аломат кўринмади. Ерга юпқагина қилиб похол ёзилган, мен уларни йиғиб, соддагина ўриндиқ тайёрладим. Бундан ташқари, китобларим ва бошқа ашқол-дашқолларим учун жавон ҳам ясаб олдим. Кулбамга яқинроқ жойда унча катта бўлмаган чуқурча қазидим. Терга ботиб кетдим. Тунда роса чанқадим ва жуда кўп сув ичиб юбордим. Бирор ширин таом бўлса ҳам йўқ демасдим.\nУчинчи кун, 9 август\nРадиода Бахнинг «мусиқий салом»ини тингладим. Хаёлга ғарқ бўларканман, очлигим ҳам қаёққадир ғойиб бўлди-қолди. Балки мусиқа егулик ўрнини босар. Кечқурун ҳожатга чиқдим. Йўғон ичакнинг тозаланиши деганлари шуми?\nТўртинчи кун, 10 август\nОчликни умуман сезмаяпман. Айтишларича, инсон сувсиз бир ҳафта, сув билан эса бир ой яшаши мумкин экан. Бир ҳафтада тугай қолса қанийди, бироқ сувсиз анча қийин бўлган бўларди, шу боис ўзим билан бир ярим литр сув олволгандим. Шу сувнинг учдан бири колган эди, лекин сал олдин бехосдан уни тўкиб юбордим. Нима, бу энди тез кунда ўласан, деганими?\nБешинчи кун, 11 август\nЭрталабдан бери ёмғир тинмади. Самодан ҳали ўлмай тур, деган садо келгандай бўлди. Қайрилган шохлардан пластик сумкаларнинг оғзини очиб туришда фойдаландим ва уларни тепага кўтарганча томдан тушаётган ёки кулбам ичига оқиб кираётган ёмғирни йиға бошладим. Ёмғир ёққанда худди ўзимни дўмбира ичида тургандай ҳис қиламан. Радио ҳам тинглай олмайман. Ёмғир тинса, томга яна озроқ похол ташлайман. Кун бўйи китоб ўқиб ётдим.\nОлтинчи кун, 12 август\nЯна ичим келди. Ошқозонимда ҳеч вақо қолмади деб ўйлайман. Кечга томон бошим ва ошқозоним қаттиқ оғриди. Моцартни эшитарканман, ўзимни бирмунча яхши ҳис этдим.\nТуш кўрибман, унда барча эски маъшуқаларим қип яланғоч ҳолда миллий рақс ижро этишаётганмиш. Уларнинг ўртасига тушволиб, бир найзани ерга суқаётган эмишман. Уйғонгач, сунъий мириқиш ҳосил қилдим. Гарчи бир ҳафтадан бери ҳеч нарса тановул қилмасам ҳам бу матоҳим қўзғолганига ҳайронман. Бироқ, сунъий қониқишдан сўнг танам бирданига оғирлашиб қолди.\nСаккизинчи кун, 14 август\nВақт худди букилиб қолгандай, жойидан қимирламай турибди. Соатимга қарарканман, сониялар дақиқадай туюлди. Қанийди вақтни ғизиллатиб ўтказадиган соатим бўлса, дея орзу қилдим. Қачон радио тинглашимни белгилаб олдим: кундуз соат 2 дан 4 гача. “FM” тўлқинида мумтоз куйлар бериладиган дастур бор. Бошловчисининг овози қўнғироқдай. Шу ҳолатимда нимадир қилишим бўлган ягона инсон ўша аёл эди. Ҳеч нарса емасанг-да, севиб қолишинг мумкин экан.\nКўп ухлайдиган бўлиб қолдим. Уйғонсам, бошимнинг ғувиллаши тинчлик бермайди. Иссиқхонам ажиналар ташриф буюрадиган уйга ўхшайди. Кимдир келиб, мени қутқаришини истаяпман. Тез-тез заҳар танг қиладиган бўлиб қолди. Ташқарига чиқиш ҳам бир юмуш. 6-кундан бери аҳлат ташлаганим йўқ.\nЎнинчи кун, 16 август\nЁмғир қуйяпти. Яна тоза ёмғир сувини ичишим мумкин. Ёмғир товуши ёқимсиз. Кўзларимни юмсам, кимнингдир мени кўргани келаётгандай оёқ товушлари эшитилади. Ўйлашимча, ҳали ўлим фариштаси келишига вақт эрта, бироқ, яқинлашаётган омад илоҳаси бўлиши мумкин деган умидим ҳам йўқ эмас. Мен билан гаплашмагунича, у ким бўлса ҳам, эътибор бергим келмаяпти.\nЎн биринчи кун, 17 август\n«Янгиликлар»дан эшитдим, Токиодаги ўрта мактабда ўқийдиган учта яқин оғайни биргаликда ўз-ўзини чўктириб юборибди. Сабаби номаълумга ўхшайди. Уларнинг синфдошларидан интервью олишди.\nЎн иккинчи кун, 18 август\nСийдигим қон тусига кирди. Эс-ҳушим жойида, лекин бутун танам бўшашиб кетяпти. Кўп вақтни ўринда ётганча ўтказмоқдаман. Китоб ўқияпман. Бектнинг «Malone Dies» асари. Мен батамом унга боғлиқ бўлишим мумкин. Рўза тутмасдан туриб, бу китобнинг мағзини чақиш қийин. Бугун радио эшитганим йўқ.\nЎн учинчи кун, 19 август\nАнча озиб қолдим. Юзим ҳам худди мурданики мисол. Соқол олгандим, юзим сал ёришгандай бўлди. Ўз гўштимни еб ҳаётимни сақлаб турибман.\nЎн тўртинчи кун, 20 август\nТайфунми, нима бало? Довул ва жала пластик кулбамни учириб юборади деб ўйладим. Тушга томон шамол жиндай тингандай бўлди, шунинг учун ташқарига чиқиб, шох-шаббалар ёрдамида кулбамни мустаҳкароқ қилишга уриндим. Танам ўзимга бўйсунмай қоляпти, юришга ҳам тоқат йўқ.\nЎн бешинчи кун, 21 август\nЎн беш соатча ухлабман. Радионинг қулоғини бураганимда, тунги бейсбол ўйини берилаётганди. Озроқ тоза ёмғир суви ичдим. Ўрмон ҳиди келарди ундан. Бутун вужудим оғрияпти. Худди ичимдан пичоқ билан гўштимни аста қириб чиқилаётгандай. Тушимда бурда нон ғажиётган эмишман.\nЎн олтинчи кун, 22 август\nБугун яна довул турди. Бир неча бор шу яқин атрофда чақмоқ чақди, назаримда у бошимни тешиб ўтгандай бўлди. Нега чақмоқ кулбамни ёндириб юбормайди? Тунда радио эшитишга қарор қилдим, чунки қоронғида ётганимда қаердалигимни унутиб қўяман. Радиодан келаётган ҳар битта овозга жавоб берсам, ўзимни йўқотмайман, шу тариқа икки соат бир зумда ўтиб кетди. Қўлимни атайин радионинг ўчириш тугмасига қўйиб олганман, мабодо кўзим илинса, уни ўчириб қўярман деган умидда. Баъзида эшиттиришлар шунчалик бемаза тус оладики, бу дунёда радио тинглаб ётарканман, ўзимни нақ у дунёда ҳис қиламан.\nЎн еттинчи кун, 23 август\nСийдигимга қон аралашди. Юқори синфда ўқиётганимда, гандбол клубимиз билан машғулот ўтказиш учун лагерга чиққанмиз ва ўшанда ҳаддан ортиқ чарчаганимдан бўлса керак, қон сийгандим, бироқ ундан кейин ҳеч бундай ҳол учрамаган. Балки рўза тутиш спортнинг бир туридир. Оқшом тушаркан, ошқозонимда кескин оғриқ турди. Қорнимни чангаллаганча у ёқдан-бу ёққа ағдарилдим ва радиодан таралаётган қўшиқни тингладим, фақат бу оғриқни баттар кучайтирди.\nЎн саккизинчи кун, 24 август\nОрқа-олдимдаги бори ёғ тугаб битди. Юзим парҳез қилатёган боксчиникига ўхшаб қолди. Лекин кўзларим ҳануз чақнаб турарди. Агар бирор киши менга йўлиқса, даҳшатдан қочиб кетган бўларди. Аста-аста туссиз суякка ўхшаб қоляпман. Бирор нарса ейишга истак ҳам қолмади. Худди оч нервларим батамом ишдан чиққанга ўхшайди. Ҳаддан ташқари иштаҳаси йўқ одам кабиман. Очлик маълум бир нуқтадан ўтгандан кейин овқат ҳақида ўйлаш ошқозонга жуда оғирлик қиларкан. Мабодо лапша ё гуруч билан гўшт аралашмасини еб олсам, шу заҳоти тараша қотган бўлардим балки. Энди ошқозоним ҳар қандай егуликни бактерия каби бегона жисм сифатида рад этадиган кўринади.\nБу тун ажойиб ойдин кеча бўлди. Мен худи шундай тунда ўлишни истардим. Бироқ, кундуз куни ўлсам керак, деб ўйлайман. Кимдир айтанидай, ҳаёт борар аста чекиниб… Тун ярми ё кундуз. Ёруғ-очиқда ўлсайдим қани.\nЎн тўққизинчи кун, 25 август\nКун бўйи ошқозоним оғриб, бошим лўқиллаб оғриди. Тушдан кейин ғайритабиий меҳмонни қабул қилдим. Тўшагимда қирқоёқ ўрмалай бошлади. Уни ейишга истак қайда. Қачонлардир ота-онаси мўъжазгина хонага қамаб қўйган ва бирон егулик бермаган болакай ҳақида эшитгандим. Ўша бола ўз атрофида куймалашган ҳашарот ва ҳатто сичқонни ҳам тутиб еган экан. Бегуноҳ гўдакларни хўрлаган катталарни рўза тутишга мажбур қилиш орқали жазолаш лозим.\nЙигирманчи кун, 26 август\nҚусгим келди, бироқ қайт қилгани ичимда ҳеч вақоям йўқ. Уйғонганимда қора терга ботиб кетгандим. Тушга томон ошқозонимдаги оғриқ аввалги ҳолатига қайтди.\nҲалиям вақт бор. Агар келган изимдан ортимга қайтсам, қайтадан ҳаётга қайтишим мумкин. Бир соатча юрганимда ҳам бирор кимни учратиб қолишим мумкин эди. Уят-пуятим қолмади. Мени полиция қидираётгани ёки исмимни янгиликларда айтишаётгани хавотирга солмайди. Ахир рўза тутиш жиноят эмас-ку. Бир ҳафтада аввалгидай 65 кг вазнга етаман ва шубҳасиз яна 20-30 йил яшайман. Қўй-э, яна яшашга даъватми? Гўё ўтмишдагидай, бу дунёга алоқам йўқ. Бу дунё унда яшашни давом эттиришим учун мос эмас экан, у ҳолда нариги дунёга кўчиб ўтаётганим ҳақида унга хабар бердим. Фикримни ўзгартиришга энди жуда кеч.\nНа бу дунёга бирор хусусий боғлиқлик сезаман. Миямда ўз жонига қасд қилиш фикри билан шундай рўза тутишга тайёргарлик қилдим. Шундай ўлим орқали ўз умримнинг аҳамиятсизлигини акси томонга ўзгартира оламан деб ишонардим. Бу самурайлар дунёсидаги сэппуку (ўз-ўзини ўлдириш) маросимига ўхшайдики, унга кўра, бошқаларнинг муваффақияти учун ердаги тошдай қадр-қимматга эга бўлмаганлар охирги лаҳзаларда бир кишини юқори поғонага кўтариб қўяди. Келинг, ўша ҳис-туйғудан бўлак ўз йўлига эга бўлмаган ва ўз фикрини очиқ-ойдин ифодалашга бирор марта бўлсин имкон берилмаган соддафеълларнинг ҳаётларида ақалли бир бора бошқалар томонидан ҳурмат қилинишига изн берайлик. Сэппуку деганлари шу эмасми? Бу иш дунёдаги барча хўрликларни батамом ўчириб юборади.\nМабодо ўзим сэппукуни амалга оширадиган бўлсам, нақ кулгига қолган бўлардим. Романнавис Мишима Юкио бу маросимга ярим тақлид ва япон жамиятини ярим танқид қилган кўйи ўз-ўзини ичак-чавақдан тозалади ва бунинг натижасида огоҳликка йўл очилиб, шундан бери ҳеч кимга бундай қилишга рухсат берилмади. Мен ҳам Мушима бошидан кечирган қийноққа тушяпман. Фақат мен ўлимнинг бошқача йўлини, яъни рўза тутиб очлик орқали ўлишни танладим.\nЎлишимдан хабар келди, лекин ҳали менга навбат етишига озроқ бор. 7 августда овқат ейишни тўхтатган бўлсам, демак, ўйлашимча, ҳаёт ва ўлимнинг нақ ўртасида турибман. Нега шубҳалана бошладим? Бугун йигирманчи кун, балки улар қирқинчи кунда келишар. Чала ўликман. Шубҳа йўқ, шу сабаб бошим билан ошқозоним оғрияпти. Яхшиси эртадан бошлаб оғриқ пасайишига умид қилай. Тунда ёмғир шивалади.\nЙигирма биринчи кун, 27 август\nКеча васиятимни ёзиб қолдирганим учун энди ёзадиган ҳеч нарса қолмади. Ошқозонимдаги оғриқ баттар ёмонлашди. Похол тўшагим намиқиб кетди, мен уни қуритиш учун қуёшга тутдим. Салгина қимирлашим нафас олишни қийинлаштиряпти, юрак уриши ёмонлашиб бормоқда. Нам сочиқ билан баданимни артдим. Терламай қўйдим, баданимдан ортиқ ёғ ажралмаётир. Танамдаги моддалар алмашинуви тўхтаган кўринади.\nЎлишимдан аввал бирор киши топиб олса нима қиламан? Рўзамни бузаманми ё уларга ўз қароримни тушунтириб, мени тинч қўйишларини сўрайманми? Бу ерда инсон зотининг мутлақо қораси кўринмайди. Мабодо бирор киши турган жойимни топиб олса, буни Худонинг иродаси деб билган бўлардим, демак тангри менинг яшашимни истаяпти.\nКечқурун ҳашаротларнинг овозини эшитдим, демак бунда ёлғиз эмасман.\nЙигирма иккинчи кун, 28 август\nОшқозоним бир гал телевизорда кўрганим ҳабашистонлик қочоқ болаларникига ўхшаб кенгайиб кетди. Ахир нега ҳеч қандай овқат емасам ҳам, у менга озор беряпти? Егулик ҳақида хаёл суришдан ҳам қўрқиб қолдим. Тушимда спагетти еб ўтирган кишининг елкаси оша овқатини тортиб қочаётганмишман, шундан бери қорним кучлироқ безовта қила бошлади. Шубҳа йўқки, овқат ҳақидаги заррача ўй ҳам ошқозонимни рефлекс сифатида ҳаракатга келтиради, натижа эса кучли оғриқ билан тугайди.\nЙигирма учинчи кун, 29 август\nОғриққа ортиқ чидолмай, бир-икки дори ичиб олдим. Ўлишга ҳаракат қилаётганим бир пайтда дори қабул қилишим бемаъниликдир балки. Кечқурун қулоқларим ичини тозаладим.\nЙигирма тўртинчи кун, 30 август\nСувнинг таъми бузилибди. Сув ошқозонимнинг заҳарланишига асос бўладими? Ёз бўлишига қарамай, қалтираб кетяпман. Эгнимга жемпер кийиб олдим, барибир совуқ қотяпман. Биргина миям аниқ-тиниқ ишлаяпти. «Илоҳий комедия»нинг «Дўзах» қисмини ўқидим бугун. Диндор бўлмасам-да, лекин дунёдаги кўплаб худоларга ҳурматим баланд, ахир бирорта худо қаердадир менга шафқат кўргузиши мумкин. «Дўзах»ни ўқирканман, нариги дунёда биринчи бўлиб кимни учратаркинман, дея ўйлаб қолдим. Ўқиш жонимга текканда, аёл кишининг мулойим овозда «Бугунги кунингиз мароқли ўтдими?» деб саломлашишини эшитиш учун радио қулоғини бурадим. Қанийди ўликлар диёридаги қабулхонада ҳам ана шундай ёқимли овозли аёл ўтирса.\nЙигирма бешинчи кун, 31 август\nКун кечаги билан солиштирганда осонроқ кечмоқда. Тишимни тозалаб, соқолимни олдим. Кундузи мени хурсанд қилиб ёмғир қуйиб берди, бундан фойдаланиб, барча кийимларимни ташқарига олиб чиқдим ва сочимни, баданимни ёмғирда ювиб олдим. Ишончим комилки, одамлар ўлик тананинг тоза бўлишини афзал билишади.\nЙигирма олтинчи кун, 1 сентябрь\nҚўл-оёғим нормал ҳолатидан икки баравар ичига кириб кетди. Юзим шунчалик озғинлашдики, кафтимга жо бўлгудек. Суякларимни қоплаб турган юпқа қатлам қолди холос. Агар бир ой аввал шу ҳолатимни кўрганимда, аниқки, ўзимни танимаган бўлардим. Оғирлигимнинг ҳам учдан икки қисми йўқ, аммо ҳали танам оғирлигини ҳис этяпман. Қорин ва бош оғриғи етмагандай, қўл-оёғим карахт бўла бошлади. Кўзларим хира тортиб, ўқиш қийинлашди. Қўлимга тикилиб, кафтларимдаги «ҳаёт йўли»да горизонтал чуқур чизиқлар ҳосил бўлганини кўрдим. Ўлим элчиларими? Ўлиш ҳақидаги истагимга аҳамият бермай, жисмим яшаш учун курашяпти. Бу оғриқларда ўз аксини топмоқда.\nЙигирма еттинчи кун, 2 сентябрь\nАллақандай пашша бўйнимни чақиб олди. Мендай қони қочган одамни сўришга шайланган пашша ҳаддан ортиқ очиққан бўлиши табиий. Ҳатто унга нисбатан ғайритабиий равишда меҳрим жўшиб кетди. Бўйним қичишяпган бўлса ҳам, «Худо сени асрасин» деб пичирладим қонимни сўраётган жониворга. Кўнгилчан одамга айландим чамаси.\nЙигирма саккизинчи кун, 3 сентябрь\nКеча билмасдан радио қўйилган ҳолатда ухлаб қолдим. Балки шунинг учун алғов-далғов тушлар кўриб чиқдимми? Профессионал бейсбол ўйинида аллақандай ҳинд шарҳловичиси алламбало гапларни валақлаётган тренер Нагашима билан ўтирганмиш. «Худойим-эй, Соялар мамлакатида узундан-узун навбат, унда хот-дог ва кола сотилаётибди, агар бориб ундан олсанг, кейинроқ қийналасан. Шунинг учун у дунёда керак бўладиган нарса оч руҳдир. Мен ҳам ўз жонимга қасд қилганимдан кейин анча кутишимга тўғри келди, мана энди бу ёқда шарҳловчилик қилиб юрибман, бироқ… қандоқ қилай… ўлим ичак-чавоқларни ҳам олиб кетади, шундай эмасми?» Унинг сўзларини қизғин олқишладим.\nКейин мана бундай туш кўрдим: Алвон рангли поезд боғ оралаб учиб борармиш, унинг ичида гуллаётган сабзавотларга айланиб қолаётган лилипутлар кетар, поезд деразаларидан бананлар учиб кирармиш. Бошқа бир тушда танамни чўзиб, буклаб, узайтириб, лапша ҳолига келтирилаётган экан.\nМиям – ишлаб турган ягона бўлагимдир.\nЙигирма тўққизинчи кун, 4 сентябрь\nСовқотяпман. Кун бўйи адёлга ўралиб ётдим. Қон оёқ ва қўлларимнинг учигача етиб келмаётган кўринади. Агар бир километрча юрсам, велодромга етиб олган бўлардим. Бу нарса ўзим учун ёрдам олишим мумкин бўлган энг охирги имконият эса-да, йўқ, фикримдан қайтмадим. Йўлда кўз юмишни ҳечам хоҳламайман. Ўлмоқ мен учун ягона йўл эканини ўйлаб анча енгил тортдим. Шу ерда ҳам ёта оламан. Танамнинг юқори қисмини осон қимирлатяпман, пастки қисм анча заиф. Етарли машқ қилмаётганимнинг жазоси, деган кулгили ўй ўтди миямдан.\nЎттизинчи кун, 5 сентябрь\nҚорним ҳали бунчалик эзиб оғримаганди. Дори ичдим. Эрта-индин ўлсам керак. Бугун роппа-роса бир ой бўлди.\nЎттиз биринчи кун, 6 сентябрь\nОғриқни сезяпман, ҳали тирикман.\nЎттиз икинчи кун, 7 сентябрь\nРадио сўлиб бормоқда – ҳамхонам ҳам кучини йўқотяпти. Овозимга ўхшаб қуриллаяпти. Бир ойдан бери овқат емасам ҳам мен тирикман, лекин батареясининг кучи тугаса радио чурқ этмай қолади.\nИкки жуфт пайпоқ, жемпер ва қишки пальто кийганимга қарамай, қалтирашим тўхтамаяпти. Бу ерларга қиш келганга ўхшайди. Бу аҳволда очликдан ўлишимдан аввал музлаб қолсам керак. Ташқарига чиқиб олов ёқишни истасам-да, ўтин йиғишга ҳеч мажолим йўқ – гарчанд бир пиёла чой ичиб ололганимда жаннатда ҳис қилган бўлардим ўзимни.\nЎттиз учинчи кун, 8 сентябрь\nҚорним бураб-бураб оғрияпти. У худди иссиқ сув пуркаётган гейзерга ўхшаб ҳар дақиқа ҳужум қилмоқда. Балки жисмим ер айланишига мувофиқ ҳаракат қилаётибди. Оғриқ турганда ўйлай ҳам олмай қоламан, у пасайса, шу каби қайдларни ёзиш имкони туғилади. Буддаликка етишган руҳонийлар ҳам маълум вақт бош ва қорин оғриғи ҳамда совуқ қотишдан азоб чеккан бўлиши керак. Уларга-ку эътиқодлари тиргак бўлган, мендай бир эътиқодсиз одамга чидашни ким қўйибди. Қоядан жарга ўзимни ташласам, ё ўзимни ўзим оссам, шу заҳоти тил тортмай ўлишим мумкин эди, бироқ, бунинг ўрнига атайин ўлишдан аввал бир ойдан ортиқ муддат ичида азобга гирифтор бўлишдаги ҳар бир ҳолатни ўз бошимдан ўтказишга уринмоқдаман. Буни бемаънилик дея тўхтата олмайман. Ҳатто жарга қулашни истаганимда ҳам, уни амалга оширишга ўзимда куч топа олмаган бўлардим. Ўзимни осишга арқон қидириш ҳам қўлимдан келмас балки.\nОғриқ босилганда, кунни бемалолгина ўтказа оламан, лекин тунлари зимистонлик яна азоб беради. Радиодан фақатгина чивиннинг ғўнғирлашига ўхшаш товуш келяпти. Ҳали учта шамим бор. Уларни уйқум қочиб кетадиган кечалар учун асраб қўйганман.\nЎттиз тўртинчи кун, 9 сентябрь\nЎтган кечасидаги совуқ худди игналарни бутун баданимга санчиб чиқаётгандай аччиқ бўлди. Оғриқ забтига олди. Битта шамни тугатдим. Пульсим жуда тез уряпти. Юрагим ҳароратимни кўтариш учун жаҳд билан бутун танамга қон пуркаётганини сезяпман. Жисмим яшаб қолишга жон бериб уринмоқда.\nКун бўйи майда ёмғир ёғди. Ёввойи қушларнинг сайрашидан енгил тортаман. Худди биров кулбамга яқин келаётганини сезгандай «Мен бу ердаман» дея овоз чиқараман. Ўйлашимча, мени нариги дунёга олиб кетадиган такси ҳайдовчиси йўлдан адашиб, ортиқ мени ахтаришга тоби қолмаган. Стикс дарёсигача (ўлганлар у орқали нариги дунёга равона бўладиган дарё) пиёда боролмайман. Оёқларим ўзимга бўйсунмай қўйди.\nГарчи ўз ўлимимнинг жараёнини кузатишни истаганим сабабли оч юрган эсам-да, кун уззукун ўлим ҳақида ўйлаш жуда зерикарли. Бироқ эринибгина қушларнинг сайрашига қулоқ тутарканман, миямга рўза тутишни бошлаган кунимдан бошлаб мен ўлганман, деган фикр келди ва ўзимни анча енгил ҳис қилдим. Ўлим қолиб кетган озгина фоиз, дегани холос.\nЎттиз бешинчи кун, 10 сентябрь\nРадио мендан олдин ишлашдан тўхтади, шу сабаб кечалари даҳшатга туша бошладим. Зимистонда йўқолиб кетмоқдаман. Агар қўлимни ёзолсам ёки тилимни чиқаролсам ва ё киприк қоқолсам, демак у ерда эмасман ҳали. Балки ўрнимдаги бошқа кишидир. Тунлари уйғониб кетсам, бу ер нариги дунё бўлса керак деб хаёл қиламан. Қоронғиликда на от, на феъл ва на сифат бор. На ҳозирги, ўтган ва ё келаси замон. Бошимда ғужғон айланаётган хаёллар мавжуд. Ҳамиша ярим шаклда ва муқаддима ҳам хотимасиз. Ўзимни бу ерда эмаслигимни енгиллаштириш учун нимадир ўйлашим керак. Уйғонсам, қайтиб қуёш чиққунча ухлай олмайман. Ўйлашдан тўхтасам, миям борлигини унутаман ва қўрқувдан овоз чиқара бошлайман. Овозим бўғиқ ва хунук. Зимистон оёғимдан бошлаб аста кўтарилар экан, ўлимни унута оламан. Нур – шифобахш дори, қоронғилик эса заҳардир. Бироқ, тонгни кутишдаги хурсандчилигим жуда қисқа вақтда тугайди ва ҳалиям тириклигим ҳақидаги азоб, чидаб бўлмас оғриқ ўлмаганим юзасидан устимга ёпирилиб келаверади. Албата, тунлари ҳам қорним ва бошим оғрийди. Кундузгидан-да баттар. Балки тундаги азоб ўлим азоби ва кундузги азоб ҳаёт азобидир. Нима бўлганда ҳам, азоб бир пулга қиммат. Ичак-чавоқни тозалаб ташлаш ундан осонроқ. Очликдан ўлиш билан солиштирганда, сэппуку ё осилиш, отилиш ё баланд бинодан ташлаш, заҳар ичиш ё газдан заҳарланиш гўё боғда сайр қилгандай гап. Қаердадир ўқигандим, жосуслар доим ўзлари билан калий цианид олиб юришаркан. Фавқулодда ҳолларда улар шу моддани ичиб жавобгарликдан қутулишармиш. Бу кимнингдир фойдаси учун ўлишни билдиради. Ақалли ўлим вақтида биз ўз ўзимиз учун ўла биламиз. Ўз жонига суиқасд қилишнинг турлари кўп, лекин рўза тутиш ўлимнинг алоҳида бир йўлики, бунда киши ўзига-ўзи қарши чиқади ва узоқ вақт давомида ўзи билан ўзи курашади. Очиғини айтганда, бундай ўлимдан бирор натижа кутиб бўлмайди. Аммо мен 35 кун давомида бундай азобга дош бериб келаётганимдан фахрланаман. Мен бошқа ҳеч ким тақлид қила олмайдиган нимадир қилмоқдаман.\nЎттиз олтинчи кун, 11 сентябрь\nНимадир қилмоқчи бўлиб, радиони силикитган эдим, аввал эшитганим опера қўйилаётган экан. Қолдиқ батарея бир оз туриб берди, чамаси бир соатча радио эшитган бўлдим. Бутун жисмим қайта жонлантирилмоқда. Ўлиш учун ўзимда журъат топдим.\nЎттиз еттинчи кун, 12 сентябрь\nВақти-вақти билан ёмғир қуяди. Кабутарлар дунёни икки ўлчамда тушунади шекил. Сувли ва сувсиз дунё. Инсонлар эса мияларида турфа дунёларни ярата олишади. Ҳали тирик эканмиз, ўлимдан кейинги ҳаётни ҳам хаёл қила оламиз. Аммо баъзида бундай қилиш шунақанги зерикарли. Айни дамда шунчаки ўлмоқнигина истаяпман, ҳа-ҳа, ҳеч нарсани ўйламасдан ўлмоқни. Мана энди саратонга чалинган мижозлар нега сунъий ўлишни хоҳлашганини тўлиқ тушуна оламан.\nЎттиз саккизинчи кун, 13 сентябрь\nБатареям ҳали тугамади. Нафас олишим бир оз нотекис. Ўлимни шунчалик яқинда ҳис қиляпманки, қўлимни узатиб унга етгудекман. Кетим, тиззам ва орқамдаги оғриқ ёмонлашди. Руҳ танадан чиқиши учун жуда катта қувват талаб қилинишини англаяпман. Руҳ қувват йиғиш учун гўштимни еб битирмоқда. Танамни тарк этишидан анча аввал бошлаган. Вақтни пасайишга томон санаш фаслига кирдик.\nЎттиз тўққизинчи кун, 14 сентябрь\nҲуснихатим ўзгарди. Қандай ёзиш эсимдан чиқиб бормоқда. Ўлимдан кейинги ҳаёт ёқимлими-йўқми дея қизиқа бошладим.\nҚирқинчи кун, 15 сентябрь\nБугун ўлишни режалаштирган куним. Ўрнимдан тура олмай қолдим. Рўза орқали Будда қандай яшашни кашф этди, Мусо алайҳиссалом тўлиқ 40 кун шундай қилди ва Худодан ўн буйруқни олди. Исо Масиҳ Шайтони лаъиннинг кирдикорларига қарши туриш учун 40 кун рўза тутди. Рақамларга қарасак, мен бу муқаддас инсонлардан ҳам ошиб кетдим, бироқ, менга ҳеч қандай маърифат тушмади. Мендан фарқли ўлароқ, азиз авлиёлар ҳаддан ортиқ кучли бўлишган, яъни 40 кунлик рўзадан кейин ҳам қавмлари ҳузурига бемалол ўз оёқлари билан юриб боришган. Мен эсам энди юра олмайман. Совуқ мурдага айлангунча кутишдан ортиқ нарса қила олмасман. Гарчи авлиё бўлиш истагим йўқ эса-да, оёқларим қайта юришини хоҳлайман. Ҳозиргача бирон марта бўлсин касал бўлмаганман. Фақат бир марта бейсбол ўйнаб оёғимни синдириб олганимда касалхонада ётишга тўғри келган.\nТўшакка михланиб қолишимни билганим учун, махсус ҳожат жойи тайёрлагандим. Тўшагим тагига етарли катталикдаги қопқоқли воронка қўйиб, уни шланг билан шундай бирлаштирдимки, сув ё бошқа нарса бориб ташқарида кавлаганим чуқурга бориб тушади. Олатим қовжираб ачинарли ҳолга келди. Бир неча томчи сийдикни силкитиб чиқара оляпман холос.\nҚирқ биринчи кун, 16 сентябрь\nЎтган кеча 40 кунлик рўзага чидаб берган авлиё шарафига шам ёқдим. Жисмонан азобланар, лекин ақлан жуда тетик эдим. Муқаддас кишиларни ўзимга яқин тутдим, Исо Масиҳ ҳам, Будда ҳам менинг дўстларимдай эди гўё.\nҚирқ иккинчи кун, 17 сентябрь\nОёғим ишлашдан бош тортганига қарамай, миям бинойидай ишлаяпти. Балки унга кўп куч\nкеракмасдир. Кун бўйи жуда кўп туш кўриб чиқдим.\nҚирқ учинчи кун, 18 сентябрь\nБугун ажойиб кун бўлди. Эрталабгача бирор марта бўлсин уйғонганим йўқ. Ёруғ кун эди. Ҳануз қалтираётган ва азобланаётган бўлсам-да, бундай белгиларни ҳис қилаётган жисмим кичрайиб бораётганидан юпанч излардим. Терим туршак тусига кириб бўлганди. Ундан ёқимсиз ис тараларди. Бу ўлим иси эканидай таассурот қолдирди. Озроқ одеколон сепиб олдим. Хушбўй ҳид таратиб мурдага айланишдан яхшироқ нарса йўқ бўлса керак.\nЭрта тонгда ёмғир қуйиб берди. Эрталаб ва тушдан кейин бавл қилиш асосий машғулотга айланган. Бир томчи бўлса-да ҳалиям сув чиқиб турибди. Ҳар на бўлганда ҳам, ҳушим борлигида мана шу муҳим вазифа ҳақида қайғуришим лозим. Баъзан ҳушимни йўқотиб қўйганимда, сийдик ўз-ўзидан чиқиб кетади. Аста-секин юрагим ҳам тўхтаб, руҳим юксакларга қанот қоқади.\nҚирқ тўртинчи кун, 19 сентябрь\nҚорним ва бошим шу қадар кучли оғридики, аввал ҳеч бунчалик азобланмагандим. Икки бор: тушда ва соат 3 ларда ҳушимдан кетибман. Яхшиси ўлаётганда айтадиган сўзлар ҳақида ўйлайқолай.\nТунда 15-кундагидан қолган шамни ёқдим. Шамнинг тилини кузатиб ётдим. Ўқимаган 3 та китобим қолди. Барибир нариги дунёда энди керак бўлмайди. “Илоҳий комедия”нинг варақларини битталаб йиртиб, тоғоранинг ичида ёқдим.\nҚирқ бешинчи кун, 20 сентябрь\nЁстиғим олдида куйлаги йиртиқ-ямоқ, юбкалари лойга беланган бир ёш аёл турарди. Уни танимасдим. Ҳайрон бўлмадим. Уни ўликлар диёридан мени олиб кетишга келган дея хаёл қилиб, қўлимни кенг ёзиб ўтиндим: “Қаёққа хоҳласанг олиб кетавер, оғриқ ва совуққа ортиқ чидолмайман.”\n“Кетадиган жойнинг ўзи йўқ” деди у эътиборсизлик билан.\n“Сен нариги дунёдан келмадингми?”\n“Ҳали у ерда бўлмаганман.”\n“Демак тирик экансан-да?”\n“Бир нарса деёлмайман.”\nҒамгин қиёфада мен томонга қайриларкан, ўзи ҳақида гапира кетди у.\n“Бундан анча вақт аввал бошига қалпоқ кийган ва артистларга ўхшаган бир киши мени ўрмонда зўрлаган ва ўлдириб кетган. Энди нариги дунёга олиб кетишса керак деб ўйлаб, роса кутдим, бироқ ҳеч ким келмади ва у ёққа ўзим боришга қарор қилдим. Мурдаларни оқизиб олиб кетадиган дарёгача бориб, қайиққа ўтирдим, бироқ…”\n“Демак нариги дунёгача бора олмабсан-да?”\n“Мен қайиқдаги ягона йўловчи эдим, шу сабаб капитан мени олиб кетишни истамади. Унга кўра, охират деган нарса йўқ эмиш.”\n“Балки охират ўлаётган инсонлар хотиржам жон таслим қилишлари учун ўйлаб топилган хомхаёлдир. Балки аллақачон вафот этганларни тинчлантирадиган бирор жой мутлақо йўқдир.”\n“Унақа эмасдир-ов. Унда ўлганлар нима қилади? Агар мурдалар диёри бўлмаса, у ҳолда бу ўликлар абадият аро кезиб юрадилар деган маънони келтириб чиқармайдими?”\n“Мен бошида капитан алдаяпти деб ўйладим. Ундан неча бор нариги дунёга олиб ўтинг мени деб ўтиниб сўрадим, аммо у бундай дунё мавжуд эмас деб ўзининг фикрида маҳкам туриб олди. Дарёда кетиб бораётган бошқа капитан ҳам шу жавобни берди.”\n“Хўш, унда нима қиласан энди?”\n“Капитан мени бошқа жойларга олиб кетади. Яхши Умид ва Антарктикага, Ўлик денгизга ва Байкал кўлига. Менга муносабати самимий бўлганидан у билан кетяпман.”\n“Бу ерга қандай келдинг?”\n“Амазонка дарёси орқали.”\n“Ҳов анави ерда турибди.”\nУ кулбамдан сал наридаги кичик ва лойга ботган яхтага ишора қилди.\nАста ўзимга келиб, атрофимдаги нарса ойдинлаша боргани сари яхта деганим оддий бир қуён эканини англадим. Балки бу кеча охиргисидир.\nҚирқ олтинчи кун, 21 сентябрь\nТирикман. Чиндан ҳам охират бўлмаса нима қиламан? Агар ўлимдан кейин тунги азоблару оғриқлар давом этадиган бўлса, ҳечам ўлгим йўқ. Ўлим азобдан қутулиш дегани эмасми? Йўқ, бундай дейиш тўғри эмас. Миям ўйлашдан чарчаб кетди. Бунақа хаёллар миямга фақат Худога ишонмаганим учун келяпти. Бирдан жаннатдан ортга қайтарилган ичувчи-алкаш ҳақидаги шеър ёдимга тушиб кетди. Кўзим илинибди, мазали шароблару гўзал аёллар ҳузурида юрган эмишман.\nҚирқ еттинч кун, 22 сентябрь\nСовқотяпман. Айниқса, бавл қилгач, устимдан совуқ сув қуйилгандай бўлади. Қўлларимда куч қолмади. Тўшакда ағдарилганимда, қўлларим роботникига ўхшаб кетяпти. Юрагим қинидан чиқиб кетай-кетай демоқда.\nҚирқ саккизинчи кун, 23 сентябрь\nДарёда менга яхши капитан йўлиқади деган умидим бор.\nҚирқ тўққизинчи кун, 24 сентябрь\nРуҳим заифлигидан жисмимни тарк этишни эплолмаяпти. Жисмоний азоблардан қутқарақолсанг-чи! Кўксим вайрон бўлмоқда. Кийилавериб, охири улоқтирилган пайпоққа ўхшаб қолгандайман. Ичимда ортиқ ҳеч бир нарса қолмади.\nЭллигинчи кун, 25 сентябрь\nТокиодаги “Луп Лайн”нинг охирги бекати қаерда? Ўнлаб марта айланиб чиқдим. Бу азобкаш поезд ҳар бекатда тўхтаб ўтади. Тезроқ охирги бекатга етақолсайдим.\nЭллик биринчи кун, 26 сентябрь\nТавба, қоқ суяк ва юрак билан ҳам тирик қолиш мумкин экан-да. Октябрга етиб боришни ният қиляпман.\nЭллик иккинчи кун, 27 сентябрь\nОхиратдаги муҳожирлик идорасига мактуб ёзишим керак: руҳим икки ё уч кунда етиб келади. Илтимос, тегишли тарзда бу хабарни қабул этинг.\nЭллик учинчи кун, 28 сентябрь\nТўйиб кетдим-ку. Алвидо.\nЭллик тўртинчи кун, 29 сентябрь\nОхират бошқарувчиси ортиқ у ерда эмас. У дунё саҳрога дўндими? Руҳлар ҳам саҳрода зериккан бўларди, шу сабаб мен қайиққа ўтиришни истайман. Аммо бир тийин ҳам пулим йўқ.\nЭллик бешинчи кун, 30 сентябрь\nҲалиям тириклигимни ўйлаб, кулгидан ўзимни аранг тўхтатиб қолдим. Гиннеснинг рекордлар китобига киришга арзийман.\nЭллик олтинчи кун, 1 октябрь\nКўнглим айнияпти. Кўксимда оғриқ. Қусолсам анча енгил тортган бўлардим. Шубҳасиз, шундай қилсам, қалбимни ҳам ташқарига отиб чиқаришим тайин.\nЭллик еттинчи кун, 2 октябрь\nАзоб ичра ўлолмаяпман.\nЭллик саккизинчи кун, 3 октябрь\nКўнгил айниш. Тез орада қайиққа чиқишни хоҳлайман.\nЭллик тўққизинчи кун, 4 октябрь\nРадиодан келаётган кулги товушини эшитяпман.\nОлтмишинчи кун, 5 октябрь\nКимдир олдимга келди.\nОлтмиш биринчи кун, 6 октябрь\nАтрофимда одам гавжум. Дарё менга томон оқмоқда.\nОлтмиш иккинчи кун, 7 октябрь\nХристина ПЕТРОВА (Болгария)


Қалбаки ҳужжатлар фош бўлди\nТуркистон шаҳрида вилоят ҳокими иштирокида маҳаллий ижро органларининг 2015-2017 йиллари ер участкалари бериш, фойдаланиш ҳамда сегментациялашда ер қонунларига риоя этилишига доир текширувлар натижалари бўйича вилоят прокуратурасининг ҳайъат мажлиси ўтди, деб хабар беради Жанубий Қозоғистон вилоят прокуратураси. Мажлисда ҳокимликларнинг ер муносабатлари соҳасидаги ишлари тегишли даражада бажарилмаётганлиги, ер участкалари бериш вақтида кўплаб қонунбузарликларга йўл қўйилганлиги қайд этилди. Расмийлаштирилган қалбаки ҳужжатлар асосида Сайрам туманида ер қонунчилиги талаблари сақланмай, 50 гектар ер участкаси 400та хусусий уй қурилиши учун бўлиб берилган.\nТуркистон шаҳрида ерни кимошди савдоси ва танловлар орқали сотиш бўйича комиссиянинг қалбаки протоколлари асосида майдони 100 гектарни ташкил этадиган 130дан зиёд участка ноқонуний расмийлаштирилган. Натижада давлатга 700 млн. тенгедан зиёд зарар келтирилган. Бугунги кунда юқорида қайд этилган маълумотлар бўйича тергов ишлари олиб борилмоқда.\nШунингдек, ноқонуний берилган ерларни давлат тасарруфига қайтариш чоралари бошланди. Жорий йилнинг олти ойида прокурорлар қабул қилган қарорлар натижасида 73 шахс турли даражада жавобгарликка (интизомий, маъмурий) тортилди, кадастр қиймати 1 млрд. тенгелик 19 мингдан зиёд ер участкалари давлатга қайтарилди.\nҲайъат йиғилишининг натижалари бўйича маҳаллий ҳамда ваколатли давлат органларига ер соҳасидаги қонунчиликни таъминлаш йўналишида аниқ вазифалар берилди.\nМухтабар ҚАНОАТ қизи., 2018-07-27, 19:48 206


Аёллар машинани яхши бошқаролмайдими? - blog.xabar.uz\nАёллар машинани яхши бошқаролмайдими?\nАёлларнинг машина бошқариши ҳақида, одатда, эркаклар салбий фикрлар билдиришади.Бироқ ижобий фикр айтадиганлар ҳам бор. Бу борада ҳамманинг фикри ҳар хил. Пост ана шу ҳақда.\nЗамон шиддат билан ўзгараётган, тараққиёт авжига чиққан бир даврда аёлларнинг эркаклар билан тенгма-тенг меҳнат ва ижод қилиши, илм билан шуғулланиши, энг юқори амалларни эгаллаши ҳеч кимни ҳайратга солмайди. Шу аснода кўчада автомобилини бошқариб юрган аёллар ҳам янгилик бўлмай қолди. Аммо негадир ҳалигача бу борада қарама-қарши фикрлар мавжуд. Кимдир ёқласа, кимдир аёллар машинани яхши ҳайдай олмайди деган фикрга ёпишиб олган.\nГулноза ОТАЖОНОВА, шифокор: — Ота-онам менга ўн саккиз ёшга тўлган пайтимданоқ автомобиль бошқаришни ўрганишимни маслаҳат беришди. “Келажакда асқотади”, дейишди. Бу ўзимга ҳам маъқул келди. Ҳайдовчилик курсларида ўқиб, машина ҳайдашни ўргандим. Кейин акам, отамдан ҳам дарс олдим. Икки йил деганда ўзимга ишонч пайдо бўлди, шундан кейингина катта кўчаларда ҳайдай бошладим. Албатта, аввалига ҳаммада ҳам қўрқув бўлади. Бу қўрқув фақат аёлларда эмас, эркакларда ҳам бўлади. Кейинчалик маҳорат ортган сари қўрқув ўтиб кетади. Энг асосийси — ана шу қўрқувни енгиш. Аёллар табиатан юмшоқкўнгил, таъсирчан бўлгани учун қўрқувни енгиши бироз қийин кечади. Шунинг учун ҳам баъзи аёллар ҳайдовчилик гувоҳномасига эга бўлиб, машина бошқаришни билса ҳам, автомобиль ҳайдашга чўчийди. Баъзилар шу қўрқувни нотўғри тушуниб, уларни айблайди.\nЗуҳриддин БОЙМИРОВ, дурадгор: — Эркаклар бор жойда аёлларнинг автомобиль ҳайдашини ёқламайман. Чунки бу четдан жуда ғалати, тўғрироғи, хунук кўринади. Баъзан шундай ҳолатларга гувоҳ бўлиб қоламан: эри ёнида ўтиради-ю, машинани аёли ҳайдайди. Бу аёл наздида эркак кишининг обрўсини туширади деб ўйлайман. Агар аёлнинг ўзи ёлғиз кетаётган бўлса, унда бошқа гап. Масалан, эр бетоб бўлганда, боласини мактабга олиб бориши, рўзғорга бирон нарса олиб келиши зарур бўлиб қолса, аёлнинг машина бошқара олиши асқотади. Шунинг учун аёлларнинг яна бир ҳунарга эга бўлишининг зарари йўқ деб ўйлайман.\nХуршида САФАРОВА, талаба: — Шахсан ўзим машина ҳайдашни билмайман, тўғриси, ўрганиш ниятим ҳам йўқ. Чунки йўлларда машиналарни қанчалик бетартиб ҳайдашларига, светофорда сариқ чироқ ёниши билан тормозни қаттиқ босиб ўтиб кетишларига, бир-бирларини беҳурмат қилиб сўкишларига, бетоқат сигнал чалишларига кўп гувоҳ бўлганман. Меинг бундай муносабатга, шиддатга тоқатим йўқ. Асабим чидашига кўзим етмайди. Бундай хатти-ҳаракатлар оқибатида одам беихтиёр асабийлаша бошлайди. Машина бошқараётган одамнинг асабийлашиши эса яхшиликка олиб келмайди. У ўзи учун ҳам, бошқалар учун ҳам хавф туғдиради. Одатда, бундай ҳаракатларни эркаклар қилишади, аёлларнинг бирон марта газни беаёв босиб ҳайдаганини кўрмаганман. Аёллар анчайин эҳтиёткор, тартибли бўлишади. Статистик маълумотлардан маълум бўлишича, йўл қоидаларини ҳам кам бузишади. Менимча, машина ҳайдаш — йўлдаги кўнгилсизликлардан чўчимайдиган, асаби мустаҳкам аёллар учун.\nҚувондиқ АЛИЕВ, тадбиркор: — Аёлларнинг машина ҳайдашига ижобий қарайман. Ҳозирги замонда бу табиий ҳол. Аёллар ҳамма соҳада илғор, автомобиль бошқаришда ҳам анча моҳир бўлиб қолишганини тан олмасликнинг иложи йўқ. Тўғри, йўлда аёл ҳайдовчиларга баъзи эркак ҳайдовчилар салбий муносабатда бўлишади, ҳатто кутилмаганда қувиб ўтадиган, сигнал бериб шошириб қўядиганлар ҳам топилади. Бундай ҳолатлар аёлларга кўпинча ноқулайлик туғдиради, довдиратиб қўяди. Таъсирчанроқ аёл ҳайдовчилар кичкина муаммо туғилганда ҳам қўл силтаби кетишига сабаб бўлиши мумкин. Бу эса аёлларнинг машина ҳайдашига қарши бўлганлар учун ажойиб дастак бўлиб хизмат қилади. Бир марта қоидани салгина бузиб ўтиб кетган аёл ҳайдовчи ҳақида эркакларнинг “Ҳа, аёл ҳайдаётган экан-да”, деб кинояли оҳангда пичинг қилишганини эшитдим. Бундай фикр билдириш умуман нотўғри. Чунки йўл қоидасини аёллар эмас, кўпроқ эркаклар бузади. Фарқи шундаки, аёллар ортиқча эҳтиёткорлик оқибатида хатога йўл қўйса, эркаклар кўпинча ўзига ҳаддан ортиқ ишонганидан қоидан бузади.\nYaxshi mavzu tanlangan. Kirish qismi juda yuzaki yoritilgan. U yerda dunyo bo’yicha statistik ma’lumotlarni yoki boshqa davlatlarda ayollarning mashina haydashlariga munosabat qanday ekanligini, ayollarning mashina haydashi qaysi xalqlarda taqiqlangan yoki erkaklar tomonidan xushlanmasligi haqida ma’lumot berilsa juda yaxshi bo’lar edi. Qolaversa boshqa odamlarning intervyu tarzidagi fikrlariga ham kirish gapi qo’yilsa yaxshi bo’lgan bo’lar edi. Blogpostning xulosa qismi mavjud emas, intervyudan keyin birdaniga tugab qolgan. 2 ta imloviy xato ko’rdim.\n4 Расул Кушербаев 20/04/2018\nТасвирни ўқигандек бўлдим.\n2.5 Мансур Тангишов 29/04/2018\nМуаллиф танлаган мавзу бирмунача долзарб бўлсада, оригинал мавзулардан эмас. Унинг ижтимоий аҳамиятининг у қадар юқори эмаслиги олинган интервьюлардан ҳам сезилиб турибди. Афсуски мавзу доирасида таҳлил ва ечимлар берилмагани ва муаллифнинг ўз мустақил фикри қанақа эканлиги англанмасдан қолинган. Интервьюларни тақдим этиш усулини ҳам агар иккита устунга ажратилган ҳолда ишлов бериш натижасида ёқловчилар ва қораловчилар сифатида берилса ўқимишлилик даражаси бироз ошган бўлар эди. Кейинги постларда муаллифга интервьюларни ўзи билан чекланиб қолмасдан ўзининг шахсий фикри ва қарашларини қўшишини ҳамда бироз таҳлилий маълумотлардан фойдаланишини тавсия қиламан.\n2 Иноят Садикова 01/05/2018\nIyyy, tugab qoldiku? ) - Tahlil yetishmagan. - Undan-bundan interview olish yaxshi, lekin bu kabi masalada ilmiy tadqiqot natijalari, bu masala bilan yillar davomida o'rganib, shug'ullanib kelgan olimlar fikrlari muhimroq. Shular yo'qligi sabab ham maqola o'ta subyektiv bo'lib qolgan.\n2.5 Ботиржон Шерматов 06/05/2018


Ўз уйимизни ўзимиз иситамиз…\nBosh SahifaBlogЎз уйимизни ўзимиз иситамиз…\nКимнидир уйи аллақачон иситила бошланди, кимнидир эса омади ҳали келганича йўқ. Орамизда шундай “бахтли инсонлар” ҳам борки, уйи иситилаётган бўлса ҳам, аммо қизитиш сифати унчалик ҳам яхши эмас. Шунинг учун, ўзимизни иситиш ташвишини ўз қўлимизга оламиз.\nТажриба шуни кўрсатадики, уйга хизмат кўрсатувчи ходимлар томонидан бундай масалалар жуда секин бажарилади ва ҳар доим ҳам самарали бўлмайди.\nСовуқ тушиши билан уйни иситиш мамлакатимиз аҳолиси учун энг устувор масалага айланади. Биз ҳам бундан четда қолиб кетмадик ва Тўпламдан турли кўринишдаги деразалар иссиқлик сақлашини қандай яхшилаш тўғрисида мутахассислар маслаҳатларини чоп этамиз. Совуқ ўтмайдиган қилиш учун биринчидан - бу дераза ва ойналарни таркибида этил спирти мавжуд восита билан яхшилаб ювиш лозим. Бу иссиқлик йўқотишни бирмунча олдини олади. Албатта, аждодларимиз бир неча ўн йиллаб яхши фойдаланиб келган иссиқ қилишнинг эски усулларидан ҳам фойдаланиш мумкин. Яъни, тирқишларга пахта тиқиш ёки уйда қайнатиб тайёрланган крахмалли елимни газета қийқимларига суртиб уни ёпиштириш. Аммо бундан натижа бўлармикин? Бўёқчилар скотчи ёки поролон пахта, елим ва газеталар ўрнини бемалол босади. У икки турда бўлади: оддий ва бир томони ўзи елимланадиган.\nИссиқликни сақлаш масаласига янада сифатли ёндашиш мақсадида тирқишларни махсус идишдаги силиконли герметик билан бекитиш вариантини кўриб чиқса бўлади. Из қолмаслиги учун, шаффофини танланг. Герметик суртишдан аввал дераза ойналари ва штапикларини ечиб олиш, суртиладиган жойни эса яхшилаб тозалаш керак бўлади. Деразанинг барча томонларига силикон суртинг, ечиб олинган нарсаларни тескари тартибда қайта жойига ўрнатинг ва мустаҳкамаланг. Олдиндан бир нечта штапикларни тайёрлаб қўйиш зарар қилмайди, чунки ойналарни иситиш жараёнида улар синиб қолиши мумкин. Унча катта бўлмаган ёриқларни шпатлёвка билан бекитиш ва бўяш мумкин. Агар ёриқлар тутқич ёки бирикиш жойлари ёнида бўлса - бунда резина зичлагич, дераза тутқичлари, илгаклари ва ҳоказоларни алмаштириш билан вазиятни ўнглаш мумкин. Пластик дераза ёриқларини бўёқ скотчи билан елимлаб қўйиш мумкин.\nМонтаж кўпиги билан ўрнатилган жойдаги ёриқларни яхшилаб бекитиш пластик деразалардан иссиқлик чиқиб кетишини олдини олишда ёрдам беради. Пластик деразалардан иссиқлик чиқиб кетишига ромни сифатсиз ўрнатиш сабаб бўлиши мумкин. Биринчи ҳолатда фақат бошқатдан ўрнатиш ёки конструкцияни тўлиқ алмаштириш ёрдам беради. Иккинчи ҳолатда - зичлагични янгилаш ва ёки созлаш, ёки қулфлаш механизмини алмаштириш керак. Интернетда “google”-дан излаб, механизмни мустақил равишда таъмирлашга уриниб кўриш мумкин. Аммо, фақат ўз ишини устаси бўлган ўрнатувчилар ҳақиқий ёрдам кўрсатиши мумкин. Улар билан боғланиш рақамларини сиз шу ерда билиб олишингиз мумкин. Хона иссиқ бўлиши учун, шунингдек, дераза четлари ва токчаларининг совуқ ўтказмаслиги ҳам ёрдам беради. Кўпинча айнан улар орқали хонага совуқ ҳаво киради. Бунинг олдини олиш учун икки томони очиқ тирқишларни монтаж кўпиги билан, кейин эса - зичлагич билан тўлдириш лозим.\nУйда иссиқ ва шинам шароит яратиш бўйича барча ишларни сизнинг ўзингиз мустақил равишда бажаришингиз мумкин. Аммо бу шартми? Ундан кўра ўз ишининг маҳоратли усталарига мурожаат қилган яхши эмасми? Унинг устига уларни Тўпламдан топиш жуда ҳам осон.


16:34 / 24.01.2018\nТуркия президенти Ражаб Тоййиб Эрдўған Сурия билан чегара яқинида «ўйинларга якун ясаш» ниятида эканини маълум қилди, деб хабар бермоқда Reuters.\n«Манбиждан бошлаб... чегараларимиз бўйлаб бу ўйинларга якун ясашимиз керак. Буни қилишда давом этамиз», - дея айтиб ўтган Эрдўған. У Суриянинг Афринида ўтказилаётган амалиётнинг бешинчи куни Анқарада маҳаллий маъмуриятлар раҳбарлари олдида чиқиш қилган.\nЭслатиб ўтамиз, аввалроқ Туркиядаги асосий мухолиф Халқ-республика партияси етакчиси Камол Қиличдорўғли «Зайтун новдаси» амалиётини қўллаб-қувватлаганди. Америка Қўшма Штатлари мудофаа маҳкамаси раҳбари Жеймс Мэттис Туркияни Сурияда «вазминликка» чақирди.


Ўзбекистон Россияда ўтмаётган машиналарини қайтариб олаяпти\n21 январ 2021, Тошкент вақти: 20:07\nЎзбекистон ҳукумати Россияда ўтмаётган GM Uzbekistan машиналарини мамлакатга қайтаришга ҳаракат қилаётгани айтилмоқда. Озодлик манбаларига кўра, бунинг учун “Ўзавтосаноат” давлат ширкати Россияга бир гуруҳ мутахассисларини юборган. Гап қанча автомобиллар тўғрисида бораётгани аниқ эмас. Россияга экспорт қилинадиган ўзбек автомобилларининг Ravon бренди дилерлик ваколатхонаси бу хабарни изоҳсиз қолдирди. Ўтган ойда GM Uzbekistan машиналари экспорти билан боғлиқ жиноий схема фош бўлиши ортидан корхона раҳбари ҳибсга олинган эди.\nGM Uzbekistan ишлаб чиқарилган машиналар савдоси Россияда сўнгги икки йил давомида кескин қисқариб кетиши ва Ўзбекистон-АҚШ корхонаси раҳбарияти қаллобликда айбланиб, терговга тортилиши билан боғлиқ жанжал ортидан “Ўзавтосаноат” Россияда ўтмай қолган машиналарни мамлакатга қайтариб олиб келишга ҳаракат қилаётгани тўғрисида хабарлар пайдо бўлди.\nБир- биридан мустақил манбаларга кўра, ҳозирда бу вазифани бажариш учун Россияга бир гуруҳ мутахассислар жўнатилган.\n“Ўзавтосаноат” уюшмаси тасарруфидаги йирик ва ўрта корхоналар GM Uzbekistan экспорт қилган автомашиналарнинг носоз қисмларини таъмирлаш ва Ўзбекистонга қайтариб, ички бозорга сотиш учун ўз мутахассисларини Россияга хизмат сафарига жўнатмоқдалар”, дея билдирди Асака автозаводига яқин Озодлик манбаси 11 май куни.\nУ гап нечта автомобилни қайтариш ҳақида кетаётганини аниқлаштирмади, лекин бу қарор GM Uzbekistan корхонасига янги раҳбар тайинланиши ортидан қабул қилинганини қўшимча қилди.\nАйни мазмундаги хабарни eltuz.com мустақил нашри ҳам ўз манбасига таяниб тарқатди.\nРоссияга “сафарга кетган ходимлар Россия автосалонларида ўтмай ётган бузуқ машиналарни таъмирлаб, Ўзбекистонга қайтариш билан шуғулланишади”, дея иқтибос келтиради нашр ўзини GM Uzbekistan заводи муҳандиси, деб таништирган манбадан.\nEltuz.com нашри манбаси ҳам GM Uzbekistan қўшма корхонасига янги бош директор этиб тайинланган Рустам Ражабовга Россияда ўтмай қолган “ўзбек машиналарини Ўзбекистонга қайтариб олиб келиб, аҳолига сотиш” вазифаси юкланганини айтади.\nGM Uzbekistan Россия бозори учун ишлаб чиқарадиган Ravon брендининг Россиядаги дилери бу маълумотни на тасдиқлади ва на инкор қилди. Лекин Ravon машиналарининг Россиядаги дилер ваколатхонасининг билдиришича, GM Uzbekistan қўшма корхонаси Россияга Ravon R2 русумидаги автомобилларни етказиб бериш жараёнини бошлаган. Жорий йил охирига қадар корхона 2500га яқин Ravon R2 машиналарини сотишни режалаштирмоқда, дейилади расмий хабарномада.\nБу дегани Россияга юборилган мутахассислар гуруҳи кейинги 2 йил давомида экспорт қилинган, лекин сотилмай қолган машиналарни қайтариш топшириғини бажараётган бўлиши мумкин.\nЎтган йил охирида Россияда ўзбек автомобиллари савдоси 51 фоизга қисқаргани тўғрисида хабар қилинган эди. Европа бизнеси уюшмасининг автомобил ишлаб чиқарувчилар қўмитаси берган рақамларга кўра, 2015 йилда Россияда сотилган ўзбек автомобиллари сони 16 мингдан камроқни ташкил этган. Айни уюшма 2014 йилда ҳам Россияда ўзбек автомобиллари учдан бир ҳиссага камроқ сотилганини билдирган эди.\nGM Uzbekistan Россияга экспорт қиладиган машиналар билан боғлиқ жанжал ўтган ойда президент Ислом Каримовнинг Москвага сафаридан кейин авж олди.\nПрезидент Каримов Москвадан қайтишининг эртасигаёқ GM Uzbekistan бош директори ва айни пайтда “Ўзавтосаноат” бошқарув кенгаши раисининг ўринбосари Тоҳир Жалилов ҳибсга олинди. Россияга экспорт қилишга мўлжалланган машиналарни Ўзбекистонга қайта олиб кириб сотиш схемалари ёрдамида катта миқдордаги пулларни ўзлаштирганлик айби билан ўндан ошиқ одам, жумладан, Жалиловнинг ўғли ва МХХ ходимлари қўлга олинганини Озодлик манбалари билдиришган эди.\nБунинг ортидан GM Uzbekistan қўшма корхонасида бошланган тергов жараёни боис Бош вазир ўринбосари ва айни пайтда “Ўзавтосаноат” бошқарув кенгаши раиси Улуғбек Рўзиқулов вақтинча ишдан четлатилгани тўғрисида маълум бўлди. "Рўзиқулов GM Uzbekistan ширкатида олиб борилаëтган тергов иши давомида сўроқ бераëтгани боис ўз аризасига кўра, вақтинча ишдан озод қилинган", дея билдиришди Озодлик манбалари.\nGM Uzbekistan раҳбариятининг қамоққа олинишига Россияга машиналарни экспорт қилишдаги жанжал сабаб бўлганини Ravon брендининг Россия ваколатхонаси расмийси Елена Кузнецова ҳам Озодликка тасдиқлади.


Фоҳишаларнинг “мама роза”си қўлга олинди (видео) - EFFECT.UZ\nФоҳишаларнинг “мама роза”си қўлга олинди (видео)\n. 15:05 | 07.11.2020\nТошкентда ҳуқуқни муҳофаза қилувчи органлар ходимлари қўшмачилик билан шуғулланиб келган фуқарони қўлга олди.\nТошкентлик фуқаро айнан шу иш билан шуғулланган. Маълум бўлишича, қизлар мижозларига 350 минг сўмга хизмат қилишган. Уларга мижозни юқорида таъкидланган тошкентлик аёл интернет орқали топиб берган. Таъкидлаш жоиз, фоҳишалик билан шуғулланган қизлар орасида 20 ёшли унаштирилган қиз ҳам бор.\nФоҳишахона 2016 йилдан бери фаолият юритиб келган. Уни ташкил этган аёлга нисбатан жиноий иш қўзғатилди.\nЎзбекистонда коронавирусга чалинган беморлар тўғрисида сўнгги маълумот берилди\n“Ният” – Ўзбекистонда ота ва ўғил муносабатларига бағишланган фильм суратга олинди\nТошкент шаҳрида «тез ёрдам» хизматига қанча чақириқ келиб тушгани маълум бўлди


24 Апрель 10:11\nРўйхатда ўн битта шаҳар бор. Улар Нур-Султан, Алмати, Чимкент, Ақтўбе, Қарағанди, Қостанай, Петропавл, Семей, Тараз, Орал, Ўскемен.\n«Ғалабанинг 77 йиллиги арафасида аждодларимиз қаҳрамонлиги хотирасига доимий содиқ эканимизни тасдиқловчи муҳим тадбир ўтказилмоқда. Россияда бошланган «Шонли меҳнат шаҳри» лойиҳаси Қозоғистонда давом эттирилади. Маълумки, уруш йилларида Қозоғистон «фронт арсенали» ва хом ашё ва озиқ-овқат базасига айланди, мудофаа саноатининг асосий қисмини зарур ёқилғи билан таъминлади, кўмир, рангли металлар ишлаб чиқарди, эвакуация қилинган 220 та завод ва фабрикаларни қабул қилди», - деди ҚР мудофаа вазири ўринбосари, генерал-лейтенант Султан Камалетдинов Россия тарих жамияти делегацияси билан учрашувда.\nДелегация Давлат ҳарбий-тарихий музейига қозоғистонлик аскарларнинг ІІ жаҳон урушидаги қаҳрамонликлари ҳақидаги ноёб архив ҳужжатлари ва материалларини тақдим этди.\nҚозоғистондан фронтга кетганларнинг умумий сони 1,2 миллионга яқин бўлиб, уларнинг ярми урушдан қайтмаган. Юртимизда 12-чи ўқчилар ва 4-чи ўқчилар дивизияси, 7-чи ўқчилар бригадаси ҳамда 50га яқин полк ва батальонлар тузилди.\nУрушдаги қаҳрамонликлари учун 500га яқин қозоғистонлик Совет Иттифоқи Қаҳрамони унвони билан тақдирланди.\nБундан ташқари, 700 мингдан ортиқ киши саноатга жалб қилинди. Қозоғистонда 35% мис, 83% қўрғошин, 60% молибден, 65% висмут ишлаб чиқарилган. Қарағанди вилояти 35 миллион тонна кўмир етказиб берди. Бу даврда меҳнаткашлар томонидан 5 миллион тоннадан ортиқ нон, 700 минг тоннадан ортиқ гўшт етиштирилди.\nМаълумки, жанг майдонида отилган 10 та ўқдан 9 таси қозоқ қўрғошиндан ясалган.


Заргарларга лицензиялар «ягона дарча»да берилади | NORMA.UZ\nВазирлар Маҳкамасининг 30.09.2017 йилдаги 777-сон қарори билан Қимматбаҳо металлар ва қимматбаҳо тошлардан заргарлик ва бошқа буюмлар ишлаб чиқаришни лицензиялаш тўғрисида низом тасдиқланди.\nМарказий банк захирасидан ажратилган қимматбаҳо металлардан фойдаланган ҳолда заргарлик буюмларини тайёрлаш. Ўзининг ишлаб чиқариш чиқиндиларидан механик, кимёвий ва металлургия жараёнларини қўллаган ҳолда қимматбаҳо металларни ажратиб олиш ва қайта ишлаш (қимматбаҳо металларнинг давал чиқиндиларини қайта ишлаш ҳуқуқисиз);\nякка тартибдаги буюртма асосида давал материаллардан заргарлик буюмларини тайёрлаш ва қимматбаҳо металлардан ясалган заргарлик буюмларини таъмирлаш. Ўзининг ишлаб чиқариш чиқиндиларидан механик, кимёвий ва металлургия жараёнларини қўллаган ҳолда қимматбаҳо металларни ажратиб олиш ва қайта ишлаш (қимматбаҳо металларнинг давал чиқиндиларини қайта ишлаш ҳуқуқисиз).\nюридик шахслар учун – ЭКИҲнинг 5 баравари;\nякка тартибдаги тадбиркорлар учун – ЭКИҲнинг 2 баравари.\nдаъвогар кўрсатган маълумотларда ишончсиз ёки нотўғри ахборот мавжуд бўлса;\nдаъвогар талаблар ва шартларга мос келмаса;\nдаъвогарни лицензия талаблари ва шартларига мувофиқлиги юзасидан ўрганиш натижаларига кўра асосланган салбий хулоса.\nҲужжат Қонун ҳужжатлари маълумотлари миллий базасида расман эълон қилинди. Лицензиялашнинг таъриф берилган тартиби 1.10.2017 йилдан амал қилади.


Устоз ўгитлари уйда ўтириб ҳам халқаро олимпиадада 1-ўринни эгаллаш мумкинлигини исботлади - Халқ сўзи\nУстоз ўгитлари уйда ўтириб ҳам халқаро олимпиадада 1-ўринни эгаллаш мумкинлигини исботлади\n21:02 23 Апрель 2020 Lifestyle\nКоронавирус пандемияси бошлангандан сўнг дунёнинг деярли барча мамлакатларида мактаблар, олий ўқув юртлари ёпилди. Таълим эса масофавий тизимга ўтказилди. Шу жумладан, мамлакатимизда ҳам дарслар онлайн тарзда олиб бориляпти.\nЭътиборлиси, мана шундай синовли кунларда ўз вақтини мазмунли ўтказаётган, нафақат масофадан туриб ўқитувчи-устозларидан билим олаётган, уларнинг ўгитларини жон қулоғи билан тинглаётган, балки мустақил изланиб, янги марраларни забт этаётган ёшларимиз сони кўпайиб бормоқда.\nУлардан бири Тошкент давлат аграр университети “Агрологистика ва бизнес“ факультетининг 4-гуруҳ талабаси Улуғбек Бурҳоновдир. Ушбу иқтидор эгаси устози, мазкур олий таълим даргоҳи профессори Муҳаммадали Саидов бошчилигида ўз изланишларини давом эттирмоқда. Зеро, ҳақиқий устоз ва шогирд масофа танламайди, ҳар қандай вазиятдан фақат илм олиш йўлларини топа олади.\nБу ҳақда Улуғбекнинг ўзи шундай дейди: “Ҳозирда коронавирус пандемияси туфайли карантин шароитида масофавий таълим олмиш баробарида, устозим профессор Муҳаммадали Саидов билан илмий изланишларни давом эттирмоқдаман. Хусусан, айни пайтда масофавий таълим (онлайн) ўқув курсларида қатнашяпман, халқаро масофавий олимпиадаларда ўз билимларини синовдан ўтказяпман, чархланмоқдаман“.\nУлуғбек Бурҳонов масофавий таълим бўйича дунёдаги таниқли порталлардан бири бўлган futurelearn.com сайтининг доимий кузатувчиси, у ерда ташкил этиладиган тренинглар, семинарларнинг иштирокчисидир. Ўз навбатида АҚШдаги нуфузли университетлар томонидан йўлга қўйилган бепул курслар орасидан ўз мутахассислиги учун мос тушадиган “Маркетинг менежменти“ йўналишини танлаб, унда ҳам мунтазам қатнашиб келмоқда. Ўзи учун қимматли билим ва кўникмаларни олиб, тафаккурини бойитиб бормоқда, бўлажак карьераси учун мустаҳкам замин тайёрлаяпти.\nЎз навбатида билим мусобақаларида ўзини синашни канда қилмаяпти. Зеро, бундай интилиш ундаги ўзига бўлган ишончни мустаҳкамлашга хизмат қиляпти. Умумроссия фанларнинг масофавий олимпиадаси шулардан биридир.\nЯқинда Улуғбек “Время знаний“ номли Умумроссия масофавий олимпиадасида иштирок этиб “Жаҳон иқтисодиëти“ йўналишида фахрли 1-ўринни эгалладим.\nУнинг ўзи мазкур ютуғи ҳақида шундай дейди:\n“Бунда устозим профессор Муҳаммадали Саидов илмий раҳбарлиги остида олган билим ва кўникмаларим менга катта қанот бахш этди. Бунинг учун муаллимдан чексиз миннатдорман.\nСизлар ҳам бу борада ўзингизни синаб кўришни истасангиз edu-time.ru сайти орқали олимпиадаларда қатнашишингиз мумкин. Барчага муваффақиятлар тилайман ва албатта, янги лойиҳалар яратиш йўлида ҳеч қачон чарчаманг деб қоламан“.


Гиннеснинг рекордлар китоби\nДоминиканча «бахши». Ҳофиз 106 соат қўшиқ айтди ва саҳнадан «тез ёрдам»да кетди\nДоминикан республикасида рекорд ўрнатиш мақсадида қўшиқчи Карлос Сильвер 106 соат давомида куйлади. Аммо Гиннес рекордлар китоби вакиллари унинг натижасини қабул қилмади.\nДунёдаги энг ёши катта футболчи клуби билан шартномасини узайтирди\nУ катта футболга кириб келганида Роналду гўдак эди, Месси эса туғилмаган...\nМбаппе икки бор Гиннес рекордлари китобига кирди\n«Пари Сен-Жермен» футбол клуби ҳужумчиси Килиан Мбаппе 2017 йилдаги натижалари учун икки бор Гиннес рекордлар китобига кирди.\nБританиялик спортчи 155 кун денгизда сузиб рекорд ўрнатди\nБританиялик спортчи Росс Эжли Буюк Британия бўйлаб сузиб ўтиб Гиннес рекордлар китобига кирди.\nЎзбекистонлик 123 ёшли онахон Гиннесснинг рекордлар китобига киритилиши мумкин\nФарғона вилоятининг Бувайда туманида яшовчи Ҳувайдо Умарова дунёдаги энг кекса аёл сифатида Гиннесснинг рекордлар китобига киришга номзод бўлиб турибди.\nҲиндистонлик киши ёнғоқ чақиб Гиннес рекордлар китобига кирди\nтизиб чиқилган ёнғоқлардан 217 тасини 1 дақиқада боши билан чақиб, Гиннеснинг рекордлар китобига кирди. Гиннеснинг рекордлар китоби Кумарнинг ...\nАшрита Ферман яна Гиннеснинг рекордлар китобига кирди\nҳолда шамшир билан 1 дақиқада қорни устида 26 та тарвузни кесиб Гиннеснинг рекордлар китобига кирди, дея хабар беради «Hurriyet.com» интернет ... интернет нашри. Ферман аввал дўстининг қорнида тарвуз кесиб, Гиннеснинг рекордлар китобига кирган эди. Ферман сўнгги 35 йил мобайнида ...\nДунёнинг энг қари кишиси вафот этди\nБрауннинг вафотидан сўнг сайёранинг энг ёши улуғ кишиси сифатида Гиннеснинг рекордлар китобига кирган. Вайолет Браундан бор-йўғи беш ойга ...\nГиннеснинг рекордлар китобига киритилган ош рекорди 14 январ куни Деновда янгиланиши кутилмоқда\nкелган 50 нафар ошпаз дунёдаги энг улкан паловни пиширган ва у Гиннеснинг рекордлар китобидан жой олган эди. Мега-ош пишириш учун мол ...\n#фирибгарлик - 75


Тимошенко Россияга сафар қилди\n14 май 2021, Тошкент вақти: 14:38\nУкраина бош вазири Юлия Тимошенко энергетика соҳасидаги муаммоларни муҳокама этиш мақсадида Россияга сафар қилди.\nУкраина ҳукумати Россиянинг “Газпром” ширкати билан етказиб берилаётган газ нархи борасида шартнома имзолашни режалаштирмоқда. Ҳозир Украина Россия газининг ҳар минг куб метри учун 180 АҚШ доллари тўлайди. Бироқ “Газпром” ширкати собиқ совет республикаларига газ жаҳон бозоридаги нархларда етказиб берилишини маълум қилган.\n“Газпром”нинг таъкидича, ҳозир Европага сотилаётган ҳар минг куб метр газ нархи 500 АҚШ долларини ташкил этмоқда. Россия ширкати 2009 йилга бориб Украинага сотилаётган газ нархи 400 долларга кўтарилиши мумкинлигига ишора қилмоқда. Украина томони эса газ нархининг бу даражада қимматлаши мамлакат иқтисодиётига оғир таъсир этиши мумкинлигидан ташвиш билдирди.


Мирзиёев Трампга: Ислоҳотлардан чекиниш йўқ « Ўзбекистон Халқ Ҳаракати\n17 May 2018 - 20:01\nЎзбекистон Президенти Шавкат Мирзиёевнинг АҚШга илк расмий ташрифи чоғида салкам 5 миллиард долларга тенг 20 дан ортиқ ҳужжат имзоланди. Ҳар икки томон бугунги алоқаларни стратегик деб атамоқда. Мирзиёев бунгача АҚШ Президенти Доналд Трамп билан икки бор қисқа вақтга учрашган эди – Риёдда ва Нъю-Йоркда. Бу гал икки раҳбар ва икки мамлакат делегациялари Оқ уйда кўпроқ мулоқот қилиш имкониятига эга бўлди.\nТрампнинг айтишича, Қўшма Штатлар Ўзбекистон мустақиллиги, суверенитети ва ҳудудий дахлсизлигини доим қўллаб-қувватлаб келган ва бундан кейин ҳам шундай бўлади. Америка раҳбарига кўра, Шавкат Мирзиёев раҳбарлиги остида Ўзбекистонда муҳим сиёсий, иқтисодий ва ижтимоий ислоҳотларни амалга оширилмоқда.\nМирзиёев ушбу ислоҳотлардан ортга чекиниш бўлмайди дея Трампни ишонтирди. Ўзбекистон раҳбари самарали давлат бошқаруви, адлия тизимидаги ислоҳотлар, қонун устуворлиги, иқтисодий либерализация, ижтимоий тараққиёт, очиқ ва конструктив ташқи сиёсатни таъминловчи беш йиллик ҳаракат стратегияси ҳақида Трампга маълумот берди.\nМирзиёев Трампнинг Жанубий Осиё бўйича стратегиясини маъқуллаб, Ўзбекистоннинг икки томонлама ҳамкорлик, регионал хавфсизлик бобидаги ташаббусларини муҳокама қилди.\nТрамп Ўзбекистоннинг Марказий Осиё давлатлари билан алоқаларни кучайтиришга қаратилган сиёсатини олқишлаб, C5+1 шаклидаги мулоқот орқали ҳамкорлик ва тараққиёт бобидаги ҳаракатларини қўллаб-қувватлашини билдирди.\nҚўшма Штатлар 2001-йилдан бери Афғонистонда ҳарбий ҳаракатлар олиб бораркан, Трамп Ўзбекистоннинг қўшни давлат барқарорлиги йўлидаги ташаббусларини юқори баҳолади ҳамда Афғонистонда темир йўл ва инфратузилмани яратишга қаратилган лойиҳаларда сиёсий мадад ва режалашда консултатив ёрдам ваъда қилди.\nИкки раҳбар мудофаа бобида ҳамкорликни кучайтиришга келишиб олди. Президент Мирзиёев АҚШ аскарлари, ҳарбий техникаси ва таъминот анжомларининг Афғонистонга ўтишини таъминловчи Шимолий таъминот тизими бўйича ҳамкорлик тўхтамаслигини айтди.\nТрампнинг айтишича, Ўзбекистон билан имзоланган савдо битимлари Америкада 10 мингдан зиёд одамни иш билан таъминлаш имконини беради.\nМирзиёев Ўзбекистон Жаҳон савдо ташкилотига аъзо бўлмоқчи эканини маълум қилди, Трамп бу борада техник кўмак ваъда қилди.


Ҳар бир ҳаракат Ҳаракатлар стратегиясига ҳамоҳанг | QISHLOQ HAYOTI\nҲар бир ҳаракат Ҳаракатлар стратегиясига ҳамоҳанг\nХўжаобод туманидаги Мадиёров номли массивда барпо этилган “Fruit industries” қўшма корхонасининг салоҳияти анчайин юксак ҳисобланади. Мазкур мажмуа мева-сабзавот етиштириш, қайта ишлаш, музлатиш ва ташқи бозорга чиқариш учун алоҳида логистика маркази бўлиб, тайёр маҳсулот шу жойнинг ўзида ташқи бозордаги буюртмачиларга аниқ муддатларда юборилади. Айни кунларда бу ерда мева-сабзавотнинг ўнлаб турлари қайта ишланмоқда.\nҚўрғонтепа туманидаги “Боғу Фурқат” фермер хўжалигида мева кўчатларини ноанъанавий усулда етиштириш ва парваришлаш жорий этилган бўлиб, жаҳон андозалари талабларига тўла мос тушади. Фермер Зафарбек Аҳмедов Тошкент, Берлин ва Мадриддаги аграр университетларда таҳсил олган. У сифат жиҳатидан юқори, таъм жиҳатидан ҳар қандай харидорни ўзига торта оладиган олма навини яратган. Президентимиз ташрифи давомида Зафарбек Аҳмедов томонидан амалга оширилаётган ва истиқболдаги режалари билан батафсил танишгани ёш селекционерни янада ғайрат билан ишлашга ундамоқда. Айни кунларда хўжаликда илғор технологияларга асосланган интенсив усулдаги боғ-роғлар яратишга имкон берадиган махсус лаборатория қурилиши бораётир. Шуни таъкидлаш лозимки, Зафарбек Аҳмедовнинг олиб бораётган илмий ишланмалари самараси туфайли ҳар гектар ерда 30 минг тупгача олма кўчати жойлаштириш мумкин бўлмоқда. Олма кўчатларининг бўйи у қадар баланд эмас, ёш бола ҳам мевани бемалол териб олаверади. Боғ ораласангиз, қуёшга тўйинган олмаларнинг ифори димоғингизни қитиқлайди.\nФахриддин Исмоилов раҳбарлик қилаётган Олтинкўл туманидаги “Бахт имкон ривож чорваси” фермер хўжалиги ўзининг кўлами жиҳатидан энг йирик қорамолчилик ва эчкичилик мажмуасига айланди. Ҳозирда хўжаликда 2100 дан зиёд маҳсулдор қорамол парвариш қилинмоқда. Ҳар бош соғин сигир ҳисобига ўртача 25-28 килограммдан сут соғиб олинмоқда. Қайта ишлаш корхоналарига кунига 15 тонна ёғлилик даражаси юқори бўлган сут етказиб берилмоқда.\nФахриддин Исмоилов нимага эришган бўлса, бунда банклар билан самарали ишлаши қўл келмоқда. Илғор технология талабларига тўкис жавоб берадиган хўжаликда наслчиликни юқори поғонага кўтариш борасида илмий-амалий изланишлар бормоқда. Фермер гектар ҳисобига озуқа бирлиги етиштириш борасида энг юқори натижаларга эга бўлаётир.\nХўжаликда эчкичиликни ривожлантириш билан боғлиқ ҳаракатлар бошланди. Германия селекциясига мансуб 300 бош урғочи эчки улоқ бера бошлади. Яқин вақт ичида хўжалик негизида алоҳида эчкичилик маркази ташкил этилиши режалаштирилган бўлиб, вилоятнинг чўл ҳудудида йирик мажмуа қурилиши бораётир. Эчки сути ўзининг шифобахшлиги билан бошқа ҳайвонларнинг сутидан ижобий фарқланади. Жумладан, унинг она сутига яқинлиги, қайта ишлашдан олинадиган бринзанинг қанд касаллигига чалинганлар учун энг муҳим дори эканлиги эчкичиликни ривожлантиришга туртки бермоқда.\nВилоят маркази яқинида жойлашган Кўмакай қишлоғида умргузаронлик қилаётган инсонлар томорқадан фойдаланиш борасида ибрат мактабини яратишган десак, асло муболаға бўлмайди. Зикр этилаётган қишлоқдаги ҳар бир хонадонда ноанъанавий усулда қурилган иссиқхоналар мавжуд. Ушбу иссиқхоналарда резаворлар, эртаки сабзавотлар, жумладан, саримсоқпиёз, барра пиёз, бодринг, помидор ва лимон етиштирилмоқда. Қишлоқ марказидаги Чўнтак маҳалласида 595 та хонадон бўлиб, уларнинг ҳар бирида иссиқхона мавжуд. Улар йилига 2-3 бор ҳосил бермоқда. Айни пайтда хонадонларда гўшт ва тухум йўналишида паррандалар боқиш йўлга қўйилган бўлиб, бу борада уларга тижорат банклари томонидан берилаётган имтиёзли кредитлар қўл келмоқда. Айтайлик, Ферузахон Ўринова хонадонида 96 бош товуқ парваришлаётган бўлиб, кунига 70 дан зиёд тухум олинмоқда. Хонадон эҳтиёжидан ортган тухумга харидор етарли.\nЯқинда республикамизнинг бир қатор туманлари ҳокимлари Андижонда бўлишиб, қишлоқларда амалга оширилаётган иқтисодий ислоҳотларнинг бориши билан яқиндан танишдилар. Мутасаддилар меҳмонларга амалга оширилаётган ишлар ҳамда унинг иқтисодий натижалари ҳақида батафсил сўзлаб беришди. Бу натижаларнинг самараси шуки, ишчи ўринлари кўпайиб бормоқда.\nБойсун, Шофиркон, Ғузор туманлари ҳокимлари билан сафар таассуротлари хусусида ўртоқлашдик. Улар Андижонда кўрган ҳар бир объектнинг фаолияти 2017-2021 йилларга мўлжалланган Ҳаракатлар стратегиясига ҳамоҳанг эканликларини таъкидлашди. Бугун мамлакатимизда тадбиркорлик фаолияти учун яратиб берилаётган имкониятлар халқимиз фаровонлигини таъминлашга, юртимиз ободлигига хизмат қилишга кенг йўл очмоқда. Бир-биримизнинг ишимизга назар солсак, ўргансак, фойдадан холи бўлмаслиги ҳокимларнинг сафари давомида яна бир бор кўзга ташланди.


Буюк Британия МДҲ давлатларидан келиб тушаётган шубҳали пулларга "ов" эълон қилди 1-12-2021, 13:27 | Zamin.uz\n14:18 / 14.01.2019\nБуюк Британия МДҲ давлатларидан келиб тушаётган шубҳали пулларга "ов" эълон қилди\nБуюк Британияда фирибгарлик, коррупция ва пул ювиш билан курашиш учун махсус гуруҳ шакллантирилади, дея хабар бермоқда Kun.uz нашри Deutsche Welle хабарига таянган ҳолда.\nГуруҳга молия вазири Филип Хаммонд ва ички ишлар вазири Сажид Жавид раҳбарлик қилади. Шунингдек, Santander, Lloyds ва Barclays банклари вакиллари пул ювиш билан курашишади.\nМахсус гуруҳ асосан Россия ва собиқ СССР республикалари, Осиё мамлакатлари ҳамда Нигериядан молиявий оқимларни кузатиб боради. Британия Молия вазирлиги ҳисоб-китобларига кўра, мамлакатда ҳар йили молиявий жиноятлар умумий миқдори 14,4 миллиард фунт стерлинг (16,4 миллиард евро)ни ташкил қилади.\nЖавиднинг маълум қилишича, «ўз чўнтагини «кир» пуллар билан тўлдираётган ва қонун бўйсунадиган фуқаролар ҳисобидан дабдабали ҳаёт кечирадиган коррупциялашган фирибгарларга» барча жабҳаларда кураш олиб борилади.\nБритания Ички ишлар вазирлиги яқин икки йил ичида шубҳали транзакцияларни аниқлаш тизимини такомиллаштириш учун махсус гуруҳга 3,5 миллион фунт стерлинг (3,9 миллион евро) ажратишни режалаштирмоқда. “Замин” янгиликларини “Twitter”да кузатиб боринг\nЯнгиликлар » Дунё » Буюк Британия МДҲ давлатларидан келиб тушаётган шубҳали пулларга "ов" эълон қилди


Паспорт столларда юмалоқ муҳр учун навбатлар узаймоқда\nЎзбекистоннинг қатор вилоятларида биометрик паспортга юмалоқ муҳр урдиришга мажбур қолганлар навбати узаяётгани ҳақида хабарлар келмоқда. Хабарларига суратларни ҳам илова қилган муштарийлар юмалоқ муҳр уриш ҳаққи фақат Паспорт стол раҳбарига берилгани, раҳбарнинг эса мажлислар ва зарур қўнғироқлардан бўшмай, фуқароларни соатлаб куттираётганидан шикоят қилмоқда.\nТошкент шаҳри Ички ишлар бўлимларининг бир неча Паспорт столидан олинган маълумотга кўра, биометрик паспорт олган ва хорижга чиқишни мўлжаллаган ҳар бир фуқаро чиқиш виза устига юмалоқ муҳр урдириши шарт.\n"Юмалоқ муҳрни урдирмаган фуқаро Ўзбекистоннинг чегарасидан чиқарилмайди. Бу янги биометрик паспортга ҳам тегишли. Эски паспортга ҳам урилган, янгисига ҳам урилиши шарт", деб таъкидлади Тошкент шаҳри Яккасарой тумани ИИБ ходими мухбир билан микрофонсиз суҳбатда.\nИИБ вакиллари юмалоқ муҳр ҳар бир Паспорт столи раҳбарига берилгани ва фуқаро паспортига бундай муҳрни уриш ҳуқуқи фақат раҳбарда эканини айтмоқда. Аммо, уларнинг аксарияти айнан шунинг учун бошлиқ идораси қаршисида янги паспорт ва чиқиш визасини олган фуқаролар навбати узаяётгани ҳақида муштарийлар шикоятини рад этди.\n"Шундоқ кирасиз, битта круглый печатни урдирасиз, чиқиб кетаверасиз. У навбатда турганлар паспорт учун. Уларни орқасидан туриб кутишнинг кераги йўқ. "Менга круглый печат керак, шундоқ уриб беринг!" десангиз любой начальник уриб беради. Просто, одамлар кутиб тураверадида, айтмайди печать учун келганини", деди Тошкент шаҳрининг Шайхонтоҳур тумани паспорт столи ходимларидан бири.\nАммо, Озодлик тингловчиларининг шикоятлари милиционерларнинг бу жавобларига мос келмаётир. Биометрик паспорт олиш учун кунлаб навбатда турганлардан бири Паспорт столларидан бири олдида айнан юмалоқ муҳр учун турнақатор навбат акс этган суратларни ҳам йўллади.\nУшбу суратда Паспорт столлари иш вақти берилган эълон тахтаси ҳам бор. Эълонда берилишича, Паспорт столлари сешанба, чоршанба, жума ва шанба кунлари соат 8-17гача ишламоқда. Кундузи соат 1дан 2 гача тушлик. Душанба ва пайшанба кунлари эса профилактика кунларидир.\nОзодликка айнан биометрик паспорт муаммоси бўйича боғланган кекса тингловчи иш кунининг бир неча соати мажлисга ёки зарур иш билан катталар ёнига чақиртирилган бошлиқни кутиш учун кетишидан арз қилди.\n- Эрталаб соат 8дан иш бошлайди, деган тўғри. Лекин, соат 9 ярим 10 гача бошлиқни кутасиз. Мажлис, дейди ёки начальниги чақирган, дейди. Кейин обедга кетибам камида 2 соат йўқолиб кетади, хуллас шу очередь, очередь. Паспортни олгандан кейин энди четга чиқадиганлар юмалоқ печатга ҳам алоҳида яна очередь. Хуллас, бошоғриғида. Шуни нормальный қилиб қўйса бўлмайдими? - деб нолиди биометрик паспорт олиш учун бир неча кун вақтини сарфлаганидан арз қилган тингловчи.\nБироз муқаддам Ўзбекистон вилоятларидан биридаги Хорижга чиқиш, кириш ва фуқароликни расмийлаштириш бошқармаси мулозими шу йилнинг 1 февралидан\nЎзбекистон Вазирлар Маҳкамаси қошидаги Давлат персоналлаштириш маркази томонидан берилаётган биометрик паспорт сони чеклангани ур-йиқит навбатларга олиб келганини айтган эди.\nРасмий маълумотга кўра, ҳозир республика бўйича биометрик маълумотлар олаётган ва паспортларни тайёрлаб бераётган аппаратлар сони 200 тадан ортиқдир. Бу аппаратлар томонидан кунига берилаётган паспортлар сони 150тадан 70тага тушириб қўйилган.\n2014 йилнинг 1 июлидан Ўзбекистон Республикаси фуқаролари чет элга фақат биометрик паспорт билан чиқиши мумкинлиги ҳақида Вазирлар Маҳкамаси 2014 йил 6 февралида махсус қарор қабул қилган.


Қозоғистон ва Ўзбекистон бош вазирлари икки томонлама ҳамкорликни муҳокама қилди\n30 Декабрь 12:23\nNUR-SULTAN. Kazinform - Қозоғистон Республикаси Бош вазири Асқар Мамин Ўзбекистон Республикаси Бош вазири Абдулла Арипов билан видеоконференция шаклида музокара ўтказди, дея хабар беради Kazinform primeminister.kzга ҳавола қилиб.\nТомонлар Ўзбекистон Республикаси Президенти Шавкат Мирзиёевнинг Қозоғистонга давлат ташрифи ва Қозоғистон Республикаси Президенти Қасим-Жомарт Тоқаев билан бўлиб ўтган музокаралари (6 декабр), шунингдек, Ҳукуматлараро қўшма комиссиянинг 19-чи йиғилиши (26 ноябр) давомида эришилган келишувларни амалга ошириш жараёнини муҳокама қилдилар.\nУчрашувда савдо-иқтисодий, сармоявий, транзит-транспорт, қишлоқ хўжалиги, сув-энергетика, саноат кооперацияси, рақамлаштириш, соғлиқни сақлаш, таълим, туризм ва бошқа соҳалардаги икки томонлама ҳамкорликнинг долзарб масалалари муҳокама қилинди.\nИкки мамлакатнинг тармоқ вазирлик ва идоралари раҳбарлари ҳамкорликнинг ҳар бир йўналиши бўйича маъруза қилдилар.\nМарказий Осиёдаги минтақавий савдонинг қарийб 70 фоизи Қозоғистон ва Ўзбекистон ҳиссасига тўғри келади.\n2021 йилнинг 10 ойида ўзаро товар айирбошлаш ҳажми 3,26 миллиард долларни ташкил этди, бу 2020 йилнинг мос даврига нисбатан 29,8 фоизга, 2019 йилнинг 10 ойига нисбатан 10,6 фоизга кўпдир. Қозоғистондан Ўзбекистонга экспорт ҳажми 2020 йилнинг 10 ойига нисбатан 31,6 фоизга ошиб, 2,37 миллиард долларни ташкил қилди.\n2019 йилнинг 10 ойига нисбатан бу кўрсаткич 34,3 фоизга ошган. Экспорт ўсишининг асосий омиллари қишлоқ хўжалиги ва агробизнес (+17 фоиз), нефтни қайта ишлаш сектори (2,2 баравар), металлургия (+99,3 фоиз), автомобилсозлик (+28,3 фоиз) соҳалари бўлди.\nЎзаро товар айирбошлаш ҳажмини қисқа муддатда 5 миллиард долларга, ўрта муддатли истиқболда эса 10 миллиард долларга етказиш вазифаси қўйилди.\nИкки давлат чегарасида «Марказий Осиё» халқаро саноат кооперацияси марказини ташкил этиш лойиҳасини амалга ошириш ишлари олиб борилмоқда. ҚР Бош вазири Қозоғистон-Ўзбекистон ҳамкорлигининг саноат кооперацияси, гидроэнергетика, қишлоқ хўжалиги ва бошқа соҳаларда юқори суръатда ривожланаётганини қайд этди.\nҚозоғистон ва Ўзбекистон ўртасида транзит транспорти – темир йўл инфратузилмасини ривожлантириш, шу жумладан, «Туркистон – Чимкент – Тошкент» тезюрар йўловчи ташиш линиясини қуриш ва «Дарбаза – Тошкент» темир йўл линиясини ишга тушириш бўйича йирик қўшма лойиҳаларни амалга ошириш соҳасида юқори даражадаги ҳамкорликка эришилди. «Мақтаарол – Жиззах» йўналишидаги назорат-ўтказиш пунктларини модернизация қилиш ишлари олиб борилмоқда.\nЮк ташиш учун қулай тариф сиёсати ишлаб чиқилди.\nҚозоғистон ва Ўзбекистон ўртасидаги темир йўл орқали юк ташиш ҳажми жорий йилнинг 11 ойи давомида 22,7 миллион тоннани ташкил этди. Икки давлат ўртасида атроф-муҳитни муҳофаза қилиш, сув ва ўрмон хўжалиги соҳасидаги ҳамкорлик изчил ривожланмоқда.\nБиргаликда амалга оширилган саъй-ҳаракатлар натижасида вегетация даврида Тоқтоғул ва Қайраққум сув омборларидан қўшимча юборилиб, Қозоғистон ва Ўзбекистон қишлоқ хўжалиги маҳсулотлари етиштирувчи корхоналарнинг эҳтиёжлари қондирилди.\nОролбўйининг долзарб экологик муаммоларини ҳал этиш, бутун Оролбўйининг ижтимоий-иқтисодий ривожланишини қўллаб-қувватлаш бўйича қўшма лойиҳалар амалга оширилмоқда.\n«Йил якунлари бўйича, биз муҳим натижаларга, муҳим келишувларга эришдик. Мамлакатларимиз раҳбарларининг сиёсий иродаси туфайли Қозоғистон ва Ўзбекистон ўртасидаги стратегик шериклик ривожланишнинг юқори суръатини кўрсатмоқда», — деди А.Мамин.\n#Халқаро алоқалар #Марказий Осиё #ҚР Бош вазири\nДунё давлатларини ядровий қуролни йўқ қилишга чақиришга Қозоғистоннинг маънан ҳаққи бор


Мазҳабсизлик – хатарли йўл — Zayd ibn Sobit\nZaydibnsobit.uz\t/ 10.02.2021\t/ - Мақола\nМинг афсуслар бўлсинки, бугунги кунда Қуръон, суннат ва салафларга эргашиш даъвоси билан чиқиб, мужтаҳид имомларга эргашиб бирдамликда ибодатини қилиб юрган мусулмонлар жамоасини бўлиниб, турли хил қарама-қаршиликларни келиб чиқашига сабаб бўлган кимсалар пайдо бўлди.\nРасулуллоҳ (соллаллоҳу алайҳи ва саллам) бундай деганлар: «Одамларнинг яхшилари мен билан яшаганлар, сўнг улардан кейингилар, сўнг улардан кейингилар» (Имом Бухорий ва Муслим ривояти).\nМазкур давр саҳобалар, тобеъинлар ва табаа тобеъинлар давридир. Ана шу давр салафларнинг давридир. Бу ҳақиқатни ўзларини “салафийлар”, деб атаётган сохта оқим аъзолари ҳам яхши билади.Агар теранроқ ўрганиб чиқилса, бугунги “Сохта салафийлар” Исломнинг дастлабки уч асрида чиқарилган ҳукмлардан бошқаси бидъат дейишади-ю, бироқ уларнинг ўзлари бунинг тескарисини қилишади. Ҳолбуки, улар Ибн Таймийя, Ибн Қайюм каби раҳнамоларининг сўзларидан бошқасини тан олмайди ва тўрт нафар мужтаҳид имом: Имоми Аъзам, Имом Шофиъий, Имом Молик ва Имом Аҳмад Ҳанбалий (раҳматуллоҳи алайҳим)га эргашганларни эса қоралайди. Аслида улар эргашаётган “мужтаҳид”лар солиҳ салафлар қаторига кирмайди.\nАслида бу оқимнинг тарихига назар ташласак, улар ҳижрий тўртинчи, мелодий ўнинчи асрда пайдо бўлган. Бу ҳақида муҳаққиқ олим Абу Заҳро раҳмутуллоҳи алайҳ асарида шундай ёзади: «Салафийя деганда тўртинчи ҳижрий асрда пайдо бўлган тоифа тушунилади. Улар ҳанбалий мазҳабида бўлиб, «Бизнинг қараш ва фикрларимиз Аҳмад ибн Ҳанбалнинг фикрига бориб тақалади», дея даъво қилишарди. Сўнг орадан вақт ўтиб, аниқроғи еттинчи ҳижрий асрда бу даъвони Ибн Таймия яна қайта жонлантирди ва кўп масалаларда янгликлар киритди. Сўнг ўн иккинчи ҳижрий асрда Араб ярим оролида бу қарашлар яна қайта жонлантирилди. Бу ишни Муҳаммад ибн Абдулваҳҳоб амалга оширди».\nДемак, салафийлар уч босқичли марҳаладан сўнг араб ярим оролида ўз фикр ва қарашларини ривождантирган. Бу фикр ва ғояларни 1970-1980 йилларда асли касби соатсоз бўлган, тайинли устозда таҳсил олмаган Носириддин Албоний исмли киши янада оммалаштирган ва ваҳобий деган номни салафий деган номга ўзгартирган.\nАгар салафийларнинг асосчилари яшаб ўтган даврни кўрсак, ўша даврнинг буюк олимлари салафийлик ғоясини тарқатаётган оқим асосчиларига илмий раддиялар бериб, уларнинг йўллари хатолигини исбот қилишган. Жумладан, Ибни Таймияни ўз давридаги кўплаб олим, қози ва фақиҳлар танқид остига олган. У ўзининг нотўғри эътиқоди сабабли бир неча бор қамалган. Ҳатто Ибн Таймиянинг шогирди бўлган имом Заҳабий раҳмутуллоҳи алайҳ устозининг нотўғри эътиқоддан қайтишини сўраб унга мактуб ёзган.\nСалафийлик ғоясини кенг кўламда ёйишга ҳаракат қилган ҳижрий ўн иккинчи асрда яшаб ўтган Муҳаммад ибн Абдулваҳҳоб ҳам у билан ҳам аср бўлган олимлардан танбеҳ эшитган. Ўзининг отаси ва акаси унинг йўли нотўғрилигини баён қилиб унга қарши китоб ёзган.\nАллома Анваршоҳ Кашмирий раҳмутуллоҳи алайҳ ўзининг машҳур «Файзул Борий» асарида Муҳаммад ибн Абдулваҳҳоб ҳақида шундай ёзади:\n«Муҳаммад ибн Абдулваҳҳоб Наждий эса илми оз аҳмоқ одам бўлган. У бировга куфрни ҳукм қилишга интилган. Куфрга чиқариш илмига куфр ва унинг сабабларини яхши билган ва илмини чуқур ўзлаштирган кишигина киришиши мумкин» .\nҲозирги кунда бутун ислом уммати 1300 йилдан буён тан олиб, ардоқлаб, эҳтиром қилиб келаётган тўрт фиқҳий мазҳабларни инкор этиб, улар ҳақларида нолойиқ гаплар айтиб, мазҳабдан юз ўгириш салафи солиҳ йўлидан юз ўгириш бўлиб, шубҳасиз адашишга олиб боради. Зеро, Ислом олами тан олган Имом Таҳовий, Имом ибн Сурайж, Имом Қудурий, Имом Сарахсий, Имом Жувайний, Имом Ғаззолий, Имом Нававий, Бурҳониддин Марғилоний ва кўплаб мужтаҳид уламолар тўрт мазҳабдан бирига эргашганлар.\nШу ўринда айтаётган сўзларига ҳужжат келтира олмайдиган ва қилаётган даъволарининг асоссиз эканлиги аниқ бўлган мазҳабсизларнинг “муайян бир мазҳаб асосида амал қилиш ҳаром ва бу бидъатдир”, деган сўзлари эмас, балки аллома Муҳаммад Саид Рамазон Бутий: “Мазҳабсизлик ислом шариатига таҳдид соладиган хатарли бидъатдир”, деган сўзи айни ҳақиқатдир.\nФиқҳий мазҳабларнинг вужудга келиш тарихини ўрганар эканмиз, ҳозирги кундаги баъзи мазҳабсизларнинг ёки сохта “салафийлар”нинг: “Мазҳабга эргашиш бидъат”, “Имомга эргашиш суннатдан юз ўгиришдир” каби даъволари пуч эканини кўрамиз. Аксинча фиқҳий мазҳабларнинг тарихий илдизи буюк саҳобалар ва улуғ тобеинлар асос солган йўл эканига гувоҳ бўламиз.\nСирдарё вилояти вакил ўринбосари А. Ёрбеков\nКАЛИТ СЎЗ: бемазҳаблик, мазҳабсизлик, сохта салафийлар


ХАЛҚАРО ТАЛАБЛАРГА МОС ТАЙЁРГАРЛИК\nТошкент ҳарбий округи разведка бўлинмалари орасида «Мен ғолиб!» шиори остида саралаш мусобақаларининг округ босқичи бўлиб ўтди. Бундан кўзланган асосий мақсад 2020 йилда бўлиб ўтадиган Халқаро армия ўйинларининг «Қўшинлар разведкаси аълочилари» мусобақасидаги муносиб иштирокни таъминлашдан иборат.\nЧирчиқ полигонида бўлиб ўтган саралаш мусобақасида гуруҳлар белгиланган йўналишда тўртта назорат нуқталаридан ўтган ҳолда, 20 км масофага югуриш, ҳудудни қийин шароитда жанговар машиналарда босиб ўтиш, «Разведкачилар йўлаги» мажмуавий тўсиқларидан ўтиш ҳамда мутахассисликлари бўйича бириктирилган ўқотар қуроллардан отиш машғулотларини, бегона ҳудудда харитасиз юриш, душман объектигача бўлган масофани аниқлаш бўйича ҳарбий топографиядан тегишли меъёрларни бажаришди.\nШундан сўнг разведкачилар душман томонидан оммавий қирғин қуроллари қўлланилганда, ҳимояланиш ва заҳарли ҳудудлардан талафотсиз ўтишда ўзларига юклатилган вазифаларни муваффақиятли адо этишди.\nСўнгра ҳарбий хизматчилар тактик тайёргарликдан душман ўқ ёмғири остида ер бағирлаб 50 метр масофага юриш ва тиббий тайёргарлик бўйича жанг майдонида ярадорга биринчи тиббий ёрдам кўрсатиш ҳамда уни жанг майдонидан олиб чиқиш меъёрларини бажаришди.\nМашғулотлар ўз самарасини бериши шубҳасиз.


Россия, ҳакерлар: шахсий маълумотларнинг нархи қанча? — Minbar\nРоссия, ҳакерлар: шахсий маълумотларнинг нархи қанча?\n28 май 17:52 6 дақиқада ўқийсиз Мақолалар\nРоссиялик ҳакерларнинг хурмача қилиқлари халқаро муаммога айлангани ҳеч кимга сир эмас. Бироқ Би-би-си Россиянинг ўзида паспорт ва банк ҳисобрақами каби шахсий маълумотларни сотиб олиш анчайин жўн иш эканини аниқлашга муваффақ бўлди.\nКиберхавфсизлик соҳаси экспертларига кўра Россияда шахсий, жумладан, давлат институтларига оид маълумотлар ҳар куни катта миқдорда сотилади ва сотиб олинади.\n2018 йил январи тонгларидан бирида Роман Рябов сигарет сотиб олиш учун Тула шаҳридаги офисидан кўчага чиққан эди. У Россиядаги энг йирик мобил операторлардан бири – "Beeline"да ишлар эди.\nКўчада Романнинг ёнига умрида кўрмаган бир эркак яқинлашади ва ўзини Андрей Богодюк дея таништиради. Андрей гапни чўзиб ўтирмай, Романга "соққали" таклиф беради: унга кимнингдир телефон қўнғироқлари қайдлари керак эди.\nЭртаси куни Роман Андрейга телефон қўнғироқларининг узун рўйхатидан иборат электрон мактуб йўллайди ва «хизмати» эвазига 1000 рубл ($16) ҳақ олади.\nИкки «ҳамкор» устидан суд ҳукми ўқилади ва Богодюк 340 соат, Рябов 320 соат мажбурий ижтимоий меҳнатга жалб этилади.\nОрадан атиги бир йилдан кўпроқ вақт ўтган бўлса-да, ҳозир Роман ва Андрей қўллаган усул эскириб, урфдан чиқиб бўлган.\nБугунги кунда россиялик хусусий детективлар, фирибгарлар ёки шунчаки рашкчи эрлар ноқонуний онлайн форумлар орқали ҳакерларни топиб, уларнинг хизматидан фойдаланиши мумкин.\nҚора бозор вебсайтларида шахсий маълумотларнинг нархлари берилади.\nРоссияда арзимаган пул эвазига мобил телефон қайдлари, яшаш манзиллари ва ҳатто банк ҳисобрақамлари кодларини қўлга киритиш мумкинлиги айтилади.\n«Агар талаб бўлса, пулнинг ҳиди келиб турса, таклиф қилувчилар албатта бўлади», – дейди киберхавфсизлик фирмаларидан бирининг таҳлилчиси Ҳаррисон Ван Райпер.\nМахфий расмий маълумотларнинг ташқарига сизиб чиқиб кетиши ҳамма мамлакатларда ҳам кузатилади. Масалан, 2013 йилда Вашингтоннинг жосуслик фаолияти тўғрисидаги маълумотларни ошкор қилган АҚШ Миллий хавфсизлик агентлиги ходими Эдвард Сноуден иши бутун дунёда шов-шув бўлган эди.\n«Бу анъанавий коррупция ва маълумотлар хавфсизлигига бепарво қарашнинг оқибатидир», – дейди Қироллик қўшма хизматлари институтидан Марк Галеотти Би-би-сига.\nРоссияда махфий маълумотларни сотган шахслар камдан-кам жазога тортилади. Бироқ бундай ишлар судга етиб борган вақтда маълумотлар қора бозорининг қандай ишлаши яққол кўзга ташланади.\n2016 йилда Федерал солиқ хизматининг маҳаллий бўлинмаси бошлиқларидан бири қатор россияликларнинг даромад ва мулк маълумотларини атиги 7000 рублга сотишда айбланган. У жарима ва маълум муддатга озодликдан маҳрум этиш билан жазоланган, аммо Ғалаба куни шарофати ила амнистияга тушиб, жазодан қутулиб қолган.\nФҚБ Россия ГРУсининг жосуслари деб гумон қилинган етти кишини ҳакерлиги учун қидирувга берган.\nЎтган йили аслида махфий сақланиши лозим бўлган автомашиналар давлат рақамлари реестрига киришга муваффақ бўлган журналистлар ҳарбий истихборот хизмати бўлмиш ГРУ ходимлари шахси ва хизмат томонидан фойдаланиб келинган Москвадаги бино манзилини аниқлаган эди.\nБи-би-си атиги бир кун ичида 2000 рублдан камроқ маблағ эвазига сўралган мухбирнинг нафақат ҳозирги паспорти, балки у 14 ёшидан буён эгалик қилган ҳар бир паспорт маълумотлари жойланган электрон мактубни қабул қилди.\nШундан сўнг мухбир ўзининг Би-би-си Рус хизматидан эканини ошкор қилиб, «сотувчи»га баъзи саволларни бериб кўрди. «Сотувчи» шахси очиқланмаслиги шарти билан интервюга розилик билдирди.\n«Менга ўхшаш баъзи шахслар бу бизнесдан чиқишга мажбур бўлди, аммо улар аста-секин яна ортга қайтмоқда. Бу бозорни тўхтатиб бўлмайди», – сўзлайди у.\nМаълум бўлишича, қора бозор «ҳожатбарорлари» фақат россияликларнинг эмас, балки хориж фуқароларининг шахсий маълумотларини ҳам қўлга кирита олар экан.\nБи-би-си Рус хизмати ўз мухбирининг Европа иттифоқи фуқароси бўлмиш рафиқасининг шахсий маълумотларини олишга буюртма берди ва, табиийки, буюртма ўз вақтида бажарилди.\nСотувга қўйилган шахсий маълумотлар орасида Би-би-си Рус хизмати журналистининг паспорт рақамлари ҳам бор.\nБи-би-си Рус хизмати мухбирининг Европа иттифоқи фуқароси бўлган турмуш ўртоғи қилган қўнғироқлар ёзуви.\n«Ишимдан кетишни режалаштираётганим учунгина бу ишга қўл урганман. Бироз пул ишлаб олмоқчи эдим», – дейди у.\nПанишев шахсий маълумотларни сотиш орқали 2018 йилда 40 минг рублдан кўпроқ пул топган. Қилмиши фош бўлгандан сўнг 18 ойлик шартли жазога ҳукм этилган.\n«Кўплаб мамлакатлар, айниқса, Ғарбий Европа ва Шимолий Америкада қонун билан муаммолар юзага келишидан чўчиган компаниялар шахсий маълумотларга нисбатан жуда эҳтиёткорона муносабатда бўлади, – дейди Марк Галеотти. – Аммо Россия маълумотлар хавфсизлигига жиддий эътибор қаратмайдиган кўринади».


Ўзбекистон Президенти раислигида ўтган йиғилишда хизмат кўрсатиш (...)\nПрезидент Шавкат Мирзиёев раислигида бугун ҳудудларда хизмат кўрсатиш соҳаси йўналишларини ривожлантириш масалалари бўйича видеоселектор йиғилиши ўтказилди, деб хабар қилмоқда “Дунё” АА мухбири давлатимиз раҳбари Матбуот хизмати маълумотига таяниб.\nТопшириқ беришдан олдин шароит яратаяпмиз, пуллар ажратаяпмиз. Биргина хизматлар соҳасига 500 миллион доллар беряпмиз. Буни агар ҳалол-пок ишлатсак, неча минг ишчи жой пайдо бўлади. Ҳар бир вазир ватанпарвар бўлиб, “ўзининг аравасини ўзи тортиб”, берилган бир сўм пулни қадрлаб, жойига етказса, одамлар ишонади, – деди Шавкат Мирзиёев.\nВазирлар ўз соҳасида хусусий сектор фаолияти учун ҳуқуқий база яратиши, рухсат бериш талабларини соддалаштириб, тадбиркорликка йўл очиши зарур. Қаерда давлат корхонаси, қайси фаолият бўйича давлат-хусусий шериклик ёки хусусий сектор бўлиши аниқ қилиб белгиланиши керак, – деди Президент.


Янгиликлар | ФайзБоғ - Part 39\nЎзбекистон Вазирлар Маҳкамасининг 19 июлдаги қарори билан вилоятликлар, хорижликлар ва фуқаролиги бўлмаганлар учун Тошкент шаҳри ва Тошкент вилоятида кўчмас мулкларни сотиш олиш шартлари белгилаб олинди. Бу ҳақда Norma.uz хабар қилди. […]\n20-21 июль кунлари Тошкент шаҳридаги Инҳа университети(IUT)га 2017-2018 ўқув йили учун кириш имтиҳонлари бўлиб ўтди, деб хабар қилди университет ахборот хизмати. Мазкур имтиҳонларда 1,4 минг нафарга яқин абитуриентлар иштирок этишди. […]\nРеспублика Гидрометеорология марказининг хабар беришича, 22 июль куни Тошкентда ҳаво бироз булутли бўлади, ёғингарчилик бўлмайди. Шарқдан секундига 3-8 метр тезликда шамол эсади. Кечаси 21-23, кундузи 36-38 даража иссиқ бўлади. Қорақалпоғистон […]\nАндижонда яна битта цемент заводи қурилади\nАндижон вилояти Булоқбоши туманида бир йилда 1,2 млн тонна портландцемент ишлаб чиқариш қувватига эга цемент заводи қурилади. Бу ҳақда Ўзбекистон Президентининг 20 июлдаги қарорида сўз кетади. Инвестицион лойиҳанинг умумий қиймати […]\nЎзбекистон Вазирлар Маҳкамасининг 17 июлдаги қарори билан мамлакатда ер усти аналогли теледастурларни тўхтатиш жадвали тасдиқланди. Бу ҳақда “Газета.uz” ҳукуматдаги ахборот манбасига таяниб хабар қилди. Узоқ ва бориш қийин бўлган аҳоли […]\n21 июль учун об-ҳаво маълумоти: айрим жойлардаги 42 даража иссиқ ҳаво сақланиб қолади\nРеспублика Гидрометеорология марказининг хабар беришича, 21 июль куни Тошкентда ҳаво бироз булутли бўлади, ёғингарчилик бўлмайди. Шарқдан секундига 3-8 метр тезликда шамол эсади. Кечаси 21-23, кундузи 36-38 даража иссиқ бўлади. Қорақалпоғистон […]\nРеспублика Гидрометеорология марказининг хабар беришича, 20 июль куни Тошкентда ҳаво бироз булутли бўлади, ёғингарчилик бўлмайди. Шарқдан секундига 3-8 метр тезликда шамол эсади. Кечаси 20-22, кундузи 35-37 даража иссиқ бўлади. Қорақалпоғистон […]


БАА: полициячилар “ақлли“ қалпоқ орқали коронавирусни юқтирган беморларни аниқлашмоқда\n- Апр 26, 2020\nБирлашган Араб Амирликларида коронавирус инфекциясига чалинган беморни аниқлаб берадиган “ақлли“ шлем яратилди. Унга ўрнатилган инфрақизил нурли камера ва қиёфани аниқловчи технология беш метр атрофдаги 200 кишининг тана ҳароратини кўрсатиб беради. Агар кимнингдир “градуси“ меъёридан ортиқ бўлса, шу заҳоти бу ҳақда сигнал беради.\nБу ҳақда "РИА Новости" ўз манбаларига таяниб маълум қилди.\nАйни пайтга келиб Дубай шаҳридаги метро ва автобус бекатларида назорат ҳамда кузатув олиб борадиган барча полициячилар ана шундай темир бош кийим билан таъминланган.\nБугунги кунга келиб БАА COVID-19ни юқтириш ҳолатлари бўйича Форс кўрфазидаги олтита давлат ичида иккинчи ўринда турибди. Мамлакат соғлиқни сақлаш вазирлиги маълумотига кўра, бу ерда 24 апрель куни 525 киши инфекцияга чалинган.\nБААда тожли вирус беморларининг умумий сони 9,2 мингдан ортиқ, 64 инсон ушбу касаллик қурбони бўлган.\nДругие материалы в этой категории: « Саудия пандемия сабабли Рамазон ойида эҳтиёт чораларини кучайтирди\tДунё бўйича мусулмонлар тутаётган рўза вақтининг фарқларини биласизми? »